title: 2006/963/EY: Neuvoston päätös, tehty 18 joulukuuta 2006 , Euroopan yhteisön ja Brasilian välisen sopimuksen tekemisestä kirjeenvaihtona Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi

text:
               30.12.2006

               FI

               Euroopan unionin virallinen lehti

               L 397/10

      NEUVOSTON PÄÄTÖS,

   tehty 18 joulukuuta 2006,
   Euroopan yhteisön ja Brasilian välisen sopimuksen tekemisestä kirjeenvaihtona Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi
   (2006/963/EY)
   EUROOPAN UNIONIN NEUVOSTO, JOKA
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen
   sekä katsoo seuraavaa:

               (1)

               Neuvosto valtuutti 22 päivänä maaliskuuta 2004 komission aloittamaan GATT 1994 -sopimuksen XXIV artiklan 6 kohdan mukaiset neuvottelut eräiden muiden WTO:n jäsenten kanssa Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan yhteisöön liittymistä koskevan prosessin yhteydessä.

               (2)

               Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.

               (3)

               Komissio on saattanut päätökseen neuvottelut Euroopan yhteisön ja Brasilian välillä kirjeenvaihtona tehtävästä sopimuksesta.

               (4)

               Kirjeenvaihtona tehtävä sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta kirjeenvaihtona Euroopan yhteisön ja Brasilian välillä tehtävä sopimus Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi.
   Kirjeenvaihtona tehtävän sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa kirjeenvaihtona tehtävä sopimus yhteisöä sitovasti.

      Tehty Brysselissä, 18. joulukuuta 2006.

            Neuvoston puolesta

            Puheenjohtaja

         J.-E. ENESTAM

      Kirjeenvaihtona Euroopan yhteisön ja Brasilian välillä tehty

         SOPIMUS

      Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi
      Geneve 18. joulukuuta 2006
      Arvoisa Herra,
      Euroopan yhteisöjen (EY) ja Brasilian välillä aloitettiin GATT 1994 -sopimuksen XXIV artiklan 6 kohdan ja XXVIII artiklan mukaiset neuvottelut Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi. Neuvottelut käynnistettiin EY:n annettua WTO:lle GATT 1994 -sopimuksen XXIV artiklan 6 kohdan mukaisen ilmoituksen 19 päivänä tammikuuta 2004, ja niiden saattamiseksi päätökseen on EY:n ja Brasilian välillä sovittu seuraavaa:
      EY suostuu sisällyttämään 25 jäsenvaltion muodostamaa tullialuetta koskevaan luetteloonsa ne myönnytykset, jotka sisältyivät sen 15:tä jäsenvaltiota koskevaan aiempaan luetteloon.
      EY suostuu lisäämään yhteisön 25 jäsenvaltion tullialueella sovellettavaan luetteloon ne myönnytykset, jotka sisältyvät tässä sopimuksessa olevaan liitteeseen.
      Tämä sopimus tulee voimaan sinä päivänä, jona EY ja Brasilia ovat vaihtaneet sopimuksen muodostavat kirjeet sen jälkeen, kun ne ovat käsitelleet sopimuksen omia menettelyjään noudattaen. EY pyrkii varmistamaan parhaan kykynsä mukaan, että tarvittavat täytäntöönpanotoimet toteutetaan ennen 1 päivää marraskuuta ja viimeistään 1 päivänä tammikuuta 2007.

            Euroopan yhteisön puolesta

         LIITE

                     —

                     maakohtainen (Brasilia) puhdistettavaksi tarkoitettua raakaa ruokosokeria (tullinimike 1701 1110) koskeva 10 124 tonnin tariffikiintiö, kiintiötulli 98 €/t,

                     —

                     maakohtainen (Brasilia) kananpaloja (tullinimikkeet 0207 1410, 0207 1450, 0207 1470) koskeva 2 332 tonnin tariffikiintiö, kiintiötulli 0 prosenttia,

                     —

                     lisätään 49 tonnia (erga omnes) tuoreita, jäähdytettyjä tai jäädytettyjä kananruhoja koskevaan EY:n tariffikiintiöön (tullinimikkeet 0207 1110, 0207 1130, 0207 1190, 0207 1210, 0207 1290), kiintiötulli 131–162 €/t,

                     —

                     lisätään 4 070 tonnia (erga omnes) tuoreita, jäähdytettyjä tai jäädytettyjä kananpaloja koskevaan EY:n tariffikiintiöön (tullinimikkeet 0207 1310, 0207 1320, 0207 1330, 0207 1340, 0207 1350, 0207 1360, 0207 1370, 0207 1420, 0207 1430, 0207 1440, 0207 1460), kiintiötulli 93–512 €/t,

                     —

                     lisätään 1 605 tonnia (erga omnes) kananpaloja koskevaan EY:n tariffikiintiöön (tullinimike 0207 1410), kiintiötulli 795 €/t,

                     —

                     lisätään 201 tonnia (erga omnes) tuoretta, jäähdytettyä tai jäädytettyä kalkkunanlihaa koskevaan EY:n tariffikiintiöön (tullinimikkeet 0207 2410, 0207 2490, 0207 2510, 0207 2590, 0207 2610, 0207 2620, 0207 2630, 0207 2640, 0207 2650, 0207 2660, 0207 2670, 0207 2680, 0207 2730, 0207 2740, 0207 2750, 0207 2760, 0207 2770), kiintiötulli 93–425 €/t,

                     —

                     lisätään 2 485 tonnia (erga omnes) jäädytettyjä kalkkunan paloja koskevaan EY:n tariffikiintiöön (tullinimikkeet 0207 2710, 0207 2720, 0207 2780), kiintiötulli 0 prosenttia,

                     —

                     avataan 242 074 tonnin tariffikiintiö (erga omnes) maissille (tullinimikkeet 1005 9000, 1005 1090), kiintiötulli 0 prosenttia,

                     —

                     avataan 2 838 tonnin tariffikiintiö (erga omnes) säilötyille ananaksille, sitrushedelmille, päärynöille, aprikooseille, kirsikoille, persikoille ja mansikoille (tullinimikkeet 2008 2011, 2008 2019, 2008 2031, 2008 2039, 2008 2071, 2008 3011, 2008 3019, 2008 3031, 2008 3039, 2008 3079, 2008 4011, 2008 4019, 2008 4021, 2008 4029, 2008 4031, 2008 4039, 2008 5011, 2008 5019, 2008 5031, 2008 5039, 2008 5051, 2008 5059, 2008 5071, 2008 6011, 2008 6019, 2008 6031, 2008 6039, 2008 6060, 2008 7011, 2008 7019, 2008 7031, 2008 7039, 2008 7051, 2008 7059, 2008 8011, 2008 8019, 2008 8031, 2008 8039, 2008 8070), kiintiötulli 20 prosenttia,

                     —

                     avataan 7 044 tonnin tariffikiintiö (erga omnes) hedelmämehuille (tullinimikkeet 2009 1111, 2009 1119, 2009 1911, 2009 1919, 2009 2911, 2009 2919, 2009 3911, 2009 3919, 2009 4911, 2009 4919, 2009 7911, 2009 7919, 2009 8011, 2009 8019, 2009 8032, 2009 8033, 2009 8035, 2009 8036, 2009 8038, 2009 9011, 2009 9019, 2009 9021, 2009 9029), kiintiötulli 20 prosenttia,

                     —

                     poistetaan proteiinitiivisteitä (tullinimike 2106 1080) koskeva 9 prosentin arvotulli,

                     —

                     avataan 107 tonnin tariffikiintiö (erga omnes) suklaalle (tullinimike 1 806), kiintiötulli 43 prosenttia,

                     —

                     alennetaan tupakkaa (tullinimike 2401 1090) koskeva EY:n sitova tullimaksu määrästä 11,2 MIN 22,0 € / 100 kg / net MAX 56,0 € / 100 kg / net määrään 10 MIN 22,0 € / 100 kg / net MAX 56,0 € / 100 kg / net,

                     —

                     mukautetaan korkealaatuisen naudanlihan EY-tariffikiintiön (5 000 tonnia) määritelmä seuraavaan muotoon: ”luuton korkealaatuinen naudanliha, tuore, jäähdytetty tai jäädytetty”, ja merkitään toimittajamaaksi Brasilia.

      Geneve 18. joulukuuta 2006
      Arvoisa Herra,
      Viittaan seuraavaan kirjeeseenne:

         ”Euroopan yhteisöjen (EY) ja Brasilian välillä aloitettiin GATT 1994 -sopimuksen XXIV artiklan 6 kohdan ja XXVIII artiklan mukaiset neuvottelut Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi. Neuvottelut käynnistettiin EY:n annettua WTO:lle GATT 1994 -sopimuksen XXIV artiklan 6 kohdan mukaisen ilmoituksen 19 päivänä tammikuuta 2004, ja niiden saattamiseksi päätökseen on EY:n ja Brasilian välillä sovittu seuraavaa:
         EY suostuu sisällyttämään 25 jäsenvaltion muodostamaa tullialuetta koskevaan luetteloonsa ne myönnytykset, jotka sisältyivät sen 15:tä jäsenvaltiota koskevaan aiempaan luetteloon.
         EY suostuu lisäämään yhteisön 25 jäsenvaltion tullialueella sovellettavaan luetteloon ne myönnytykset, jotka sisältyvät tässä sopimuksessa olevaan liitteeseen.
         Tämä sopimus tulee voimaan sinä päivänä, jona EY ja Brasilia ovat vaihtaneet sopimuksen muodostavat kirjeet sen jälkeen, kun ne ovat käsitelleet sopimuksen omia menettelyjään noudattaen. EY pyrkii varmistamaan parhaan kykynsä mukaan, että tarvittavat täytäntöönpanotoimet toteutetaan ennen 1 päivää marraskuuta ja viimeistään 1 päivänä tammikuuta 2007.”

      Minulla on kunnia ilmoittaa hallitukseni hyväksyvän sopimuksen.

            Brasilian liittotasavallan hallituksen puolesta


title: Neuvoston päätös (EU) 2016/1836, annettu 10 päivänä lokakuuta 2016, alueiden komitean yhden varajäsenen, jota Itävallan tasavalta on ehdottanut, nimeämisestä

text:
               18.10.2016

               FI

               Euroopan unionin virallinen lehti

               L 280/27

         NEUVOSTON PÄÄTÖS (EU) 2016/1836,
   annettu 10 päivänä lokakuuta 2016,
   alueiden komitean yhden varajäsenen, jota Itävallan tasavalta on ehdottanut, nimeämisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Itävallan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi. Muna DUZDAR tuli 13 päivänä toukokuuta 2016 neuvoston päätöksellä (EU) 2016/814 (4) varajäseneksi Elisabeth VITOUCHin tilalle.

               (2)

               Yksi alueiden komitean varajäsenen paikka on vapautunut Muna DUZDARin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään seuraava henkilö alueiden komitean varajäseneksi jäljellä olevaksi toimikaudeksi eli 25 päivään tammikuuta 2020:

               —

               Peter FLORIANSCHÜTZ, Abgeordneter zum Wiener Landtag und Mitglied des Gemeinderats der Stadt Wien.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä lokakuuta 2016

            Neuvoston puolesta

            Puheenjohtaja

         G. MATEČNÁ

      (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

      (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

      (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).

      (4)  Neuvoston päätös (EU) 2016/814, annettu 13 päivänä toukokuuta 2016, alueiden komitean yhden varajäsenen, jota Itävallan tasavalta on ehdottanut, nimeämisestä (EUVL L 133, 24.5.2016, s. 8).


title: 2011/290/EU: Neuvoston päätös, annettu 13 päivänä toukokuuta 2011 , Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen liitettävän, Ukrainan osallistumista unionin ohjelmiin sääteleviä yleisiä periaatteita koskevasta Euroopan unionin ja Ukrainan puitesopimuksesta tehtävän pöytäkirjan tekemisestä

text:
               20.5.2011

               FI

               Euroopan unionin virallinen lehti

               L 133/1

         NEUVOSTON PÄÄTÖS,
   annettu 13 päivänä toukokuuta 2011,
   Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimukseen liitettävän, Ukrainan osallistumista unionin ohjelmiin sääteleviä yleisiä periaatteita koskevasta Euroopan unionin ja Ukrainan puitesopimuksesta tehtävän pöytäkirjan tekemisestä
   (2011/290/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 114, 168, 169, 172 artiklan, 173 artiklan 3 kohdan sekä 188 ja 192 artiklan yhdessä sen 218 artiklan 6 kohdan a alakohdan ja 218 artiklan 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen (2) pöytäkirja Ukrainan osallistumista unionin ohjelmiin sääteleviä yleisiä periaatteita koskevasta Euroopan unionin ja Ukrainan puitesopimuksesta, jäljempänä ’pöytäkirja’, allekirjoitettiin unionin puolesta 22 päivänä marraskuuta 2010.

               (2)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön ja on sen seuraaja.

               (3)

               Pöytäkirja olisi tehtävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Euroopan yhteisöjen ja niiden jäsenvaltioiden sekä Ukrainan kumppanuus- ja yhteistyösopimuksen pöytäkirja Ukrainan osallistumista unionin ohjelmiin sääteleviä yleisiä periaatteita koskevasta Euroopan unionin ja Ukrainan puitesopimuksesta, jäljempänä ’pöytäkirja’ (3).
   2 artikla
   Neuvoston puheenjohtaja antaa unionin puolesta pöytäkirjan 10 artiklassa määrätyn ilmoituksen.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä toukokuuta 2011.

            Neuvoston puolesta

            Puheenjohtaja

         MARTONYI J.

      (1)  Lausunto annettu 6. huhtikuuta 2011.

      (2)  EYVL L 49, 19.2.1998, s. 3.

      (3)  EUVL L 18, 21.1.2011, s. 3.


title: 2011/397/EU: Euroopan keskuspankin päätös, annettu 21 päivänä kesäkuuta 2011 , eurosetelien valmistuksen ympäristö- sekä terveys- ja turvallisuusakkreditointimenettelyistä (EKP/2011/8)

text:
               5.7.2011

               FI

               Euroopan unionin virallinen lehti

               L 176/52

         EUROOPAN KESKUSPANKIN PÄÄTÖS,
   annettu 21 päivänä kesäkuuta 2011,
   eurosetelien valmistuksen ympäristö- sekä terveys- ja turvallisuusakkreditointimenettelyistä
   (EKP/2011/8)
   (2011/397/EU)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 128 artiklan 1 kohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 16 artiklan,
   sekä katsoo seuraavaa:

               (1)

               Euroopan unionin toiminnasta tehdyn sopimuksen 128 artiklan 1 kohdassa ja Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) 16 artiklassa määrätään, että Euroopan keskuspankilla (EKP) on yksinoikeus antaa lupa eurosetelien liikkeeseen laskemiseen unionissa. Tähän sisältyy toimivalta toteuttaa toimenpiteitä, joilla suojataan eurosetelien luotettavuutta maksuvälineenä.

               (2)

               Ympäristönäkökohtien huomioon ottamisen periaate on unionin ympäristöpolitiikan perusta, ja se on vahvistettu SEUT-sopimuksen 11 artiklassa, jonka mukaan ympäristönsuojelua koskevat vaatimukset on sisällytettävä unionin politiikan ja toiminnan määrittelyyn ja toteuttamiseen, erityisesti kestävän kehityksen edistämiseksi. Eurojärjestelmä ottaa tämän periaatteen huomioon ja edistää ISO 14000 -standardisarjaan perustuvaa hyvää ympäristöasioiden hallintoa.

               (3)

               SEUT-sopimuksen 9 artiklan mukaisesti unioni ottaa politiikkansa ja toimintansa määrittelyssä ja toteuttamisessa huomioon muun muassa ihmisten terveyden suojeluun liittyvät vaatimukset. Eurojärjestelmä ottaa huomioon tämän periaatteen ja pitää suuren yleisön sekä eurosetelien ja eurosetelien raaka-aineiden valmistukseen osallistuvien työntekijöiden terveyteen ja turvallisuuteen kohdistuvien riskien välttämistä ja minimoimista ensiarvoisen tärkeänä. Eurojärjestelmä tukee hyvää työterveyden ja -turvallisuuden hallintaa Euroopan työturvallisuus- ja työterveysviraston periaatteiden (1) sekä OHSAS 18000 -standardisarjan mukaisesti.

               (4)

               Näistä syistä olisi vahvistettava ympäristö- sekä terveys- ja turvallisuusakkreditointimenettelyt, joilla varmistetaan, että eurosetelien valmistustoimintaa koskeva akkreditointi annetaan ainoastaan ympäristöä sekä terveyttä ja turvallisuutta koskevia vähimmäisvaatimuksia noudattaville valmistajille.

               (5)

               Jotta EKP voisi valvoa mahdollisimman tarkasti, noudattavatko akkreditoidut eurosetelien ja eurosetelien raaka-aineiden valmistajat ympäristö- sekä terveys- ja -turvallisuusvaatimuksia, sen on säännöllisesti kerättävä näiltä valmistajilta tietoja eurosetelien ja eurosetelien raaka-aineiden valmistuksen ympäristö- sekä terveys- ja turvallisuusvaikutuksista,

         ON HYVÄKSYNYT TÄMÄN PÄÄTÖKSEN:
   I JAKSO

      YLEISET SÄÄNNÖKSET

   1 artikla
   Määritelmät
   Tässä päätöksessä tarkoitetaan

               a)

               ’kansallisella keskuspankilla’ sellaisen jäsenvaltion kansallista keskuspankkia, jonka rahayksikkö on euro;

               b)

               ’eurosetelien raaka-aineilla’ eurosetelien valmistuksessa käytettävää paperia, mustetta, foliota ja lankaa;

               c)

               ’valmistuspaikalla’ tilaa, jossa valmistaja valmistaa tai haluaisi valmistaa euroseteleitä tai eurosetelien raaka-aineita;

               d)

               ’valmistajalla’ yhteisöä, joka harjoittaa tai haluaisi harjoittaa eurosetelien valmistustoimintaa;

               e)

               ’ympäristöakkreditoinnilla’ EKP:n valmistajalle myöntämää statusta, jonka laajuus määritellään 3 artiklassa ja joka vahvistaa, että valmistajan eurosetelien valmistustoiminta on II jaksossa vahvistettujen vaatimusten mukaista;

               f)

               ’terveys- ja turvallisuusakkreditoinnilla’ EKP:n valmistajalle myöntämää statusta, jonka laajuus määritellään 4 artiklassa ja joka vahvistaa, että valmistajan eurosetelien valmistustoiminta on III jaksossa vahvistettujen vaatimusten mukaista;

               g)

               ’akkreditoidulla valmistajalla’ valmistajaa, jolle on annettu ympäristöakkreditointi sekä terveys- ja turvallisuusakkreditointi;

               h)

               ’sertifiointiviranomaisella’ riippumatonta sertifiointiviranomaista, joka arvioi valmistajan ympäristö- tai terveys- ja turvallisuushallintajärjestelmät ja joka on akkreditoitu vahvistamaan sertifioimalla, että valmistaja täyttää ISO 14000- tai OHSAS 18000 -standardisarjassa vahvistetut vaatimukset;

               i)

               ’eurosetelien valmistustoiminnalla’ eurosetelien tai minkä tahansa eurosetelien raaka-aineen valmistusta;

               j)

               ’EKP:n pankkipäivällä’ maanantaita, tiistaita, keskiviikkoa, torstaita ja perjantaita, lukuun ottamatta EKP:n yleisiä vapaapäiviä;

               k)

               ’laattojen valmistuksella’ painolaattojen valmistusta eurosetelien valmistuksessa käytettävää offset- tai kaiverruspainatustekniikkaa varten;

               l)

               ’valmistuskokonaisuudella’ useiden erien valmistusta samoilta toimittajilta peräisin olevilla samoilla raaka-aineilla siten, että koostumus on kauttaaltaan homogeeninen eikä siihen lisätä uusia aineita eikä samoja aineita yli EKP:n erikseen määrittämän pitoisuusvaihtelurajan.

         2 artikla
   Yleiset periaatteet
   1.   Valmistaja saa harjoittaa eurosetelien valmistustoimintaa ainoastaan, jos EKP myöntää sille kyseistä toimintaa varten ympäristöakkreditoinnin sekä terveys- ja turvallisuusakkreditoinnin.
   2.   EKP:n soveltamat ympäristö- sekä terveys- ja turvallisuusakkreditointia koskevat vaatimukset ovat vähimmäisvaatimuksia. Valmistajat voivat ottaa käyttöön ja soveltaa tiukempia ympäristö- ja/tai terveys- ja turvallisuusstandardeja, mutta EKP arvioi ainoastaan tässä päätöksessä vahvistettujen vaatimusten noudattamista.
   3.   Johtokunnalla on toimivalta tehdä kaikki valmistajan ympäristö- sekä terveys- ja turvallisuusakkreditointiin liittyvät päätökset; se ottaa päätöksenteossaan huomioon setelikomitean näkemykset ja ilmoittaa päätöksistään EKP:n neuvostolle.
   4.   Akkreditoitu valmistaja voi harjoittaa eurosetelien valmistustoimintaa ainoastaan siinä valmistuspaikassa, jonka suhteen sille on annettu a) ympäristöakkreditointi sekä b) terveys- ja turvallisuusakkreditointi, riippumatta muiden EKP:n säädösten nojalla mahdollisesti annetuista muista akkreditoinneista.
   5.   Valmistaja vastaa kaikista kustannuksista ja menetyksistä, joita sille aiheutuu tämän päätöksen soveltamisesta.
   6.   EKP vahvistaa erikseen niiden vaatimusten tekniset yksityiskohdat, jotka valmistajien on täytettävä saadakseen ympäristö- sekä terveys- ja turvallisuusakkreditoinnin.
   3 artikla
   Ympäristöakkreditointi
   1.   Ympäristöasioiden hallintajärjestelmiä koskevaan ISO 14000 -standardisarjaan perustuvassa akkreditoinnissa noudatetaan II jaksossa vahvistettua menettelyä. Valmistaja voi harjoittaa eurosetelien valmistustoimintaa ainoastaan, jos EKP on antanut sille ympäristöakkreditoinnin kyseistä toimintaa varten.
   2.   Valmistajalle voidaan myöntää ympäristöakkreditointi tiettyä eurosetelien valmistustoimintaa varten, jos se täyttää kaikki seuraavat edellytykset:

               a)

               sertifiointiviranomainen on sertifioimalla vahvistanut sen täyttävän ISO 14001 -standardisarjan vaatimukset tietyssä valmistuspaikassa tietyn eurosetelien valmistustoiminnan osalta;

               b)

               mikäli valmistaja on setelipaino, sen valmistuspaikka sijaitsee jäsenvaltiossa;

               c)

               mikäli se ei ole setelipaino, sen valmistuspaikka sijaitsee jäsenvaltiossa tai Euroopan vapaakauppajärjestön jäsenvaltiossa.

         3.   Johtokunta voi tapauskohtaisesti myöntää poikkeuksia 2 kohdan b ja c alakohdassa vahvistetuista sijaintia koskevista vaatimuksista otettuaan huomioon setelikomitean näkemykset. Tällainen päätös on viipymättä annettava tiedoksi EKP:n neuvostolle. Johtokunta noudattaa EKP:n neuvoston tässä asiassa mahdollisesti antamia päätöksiä.
   4.   Valmistajalle myönnetään ympäristöakkreditointi kolmeksi vuodeksi, ellei 13 tai 14 artiklan nojalla tehdystä päätöksestä muuta johdu.
   5.   Ympäristöakkreditoinnin saanut valmistaja ei ilman EKP:n etukäteen antamaa kirjallista suostumusta saa ulkoistaa eurosetelien tai eurosetelien raaka-aineiden valmistusta toiselle valmistuspaikalle tai kolmannelle osapuolelle, tytäryhtiöt ja osakkuusyhtiöt mukaan luettuina.
   4 artikla
   Terveys- ja turvallisuusakkreditointi
   1.   Terveys- ja turvallisuusasioiden hallintajärjestelmiä koskevaan OHSAS 18001 -standardiin perustuvassa akkreditoinnissa noudatetaan III jaksossa vahvistettua menettelyä. Valmistaja voi harjoittaa eurosetelien valmistustoimintaa ainoastaan, jos EKP on myöntänyt sille terveys- ja turvallisuusakkreditoinnin kyseistä toimintaa varten.
   2.   Valmistajalle voidaan myöntää terveys- ja turvallisuusakkreditointi tiettyä eurosetelien valmistustoimintaa varten, jos se täyttää kaikki seuraavat edellytykset:

               a)

               sertifiointiviranomainen on sertifioimalla vahvistanut sen täyttävän OHSAS 18001 -standardin vaatimukset tietyssä valmistuspaikassa tietyn eurosetelien valmistustoiminnan osalta;

               b)

               mikäli valmistaja on setelipaino, sen valmistuspaikka sijaitsee jäsenvaltiossa; ja

               c)

               mikäli se ei ole setelipaino, sen valmistuspaikka sijaitsee jäsenvaltiossa tai Euroopan vapaakauppajärjestön jäsenvaltiossa.

         3.   Johtokunta voi tapauskohtaisesti myöntää poikkeuksia 2 kohdan b ja c alakohdassa vahvistetuista sijaintia koskevista vaatimuksista otettuaan huomioon setelikomitean näkemykset. Tällainen päätös on viipymättä annettava tiedoksi EKP:n neuvostolle. Johtokunta noudattaa EKP:n neuvoston tässä asiassa mahdollisesti antamia päätöksiä.
   4.   Valmistajalle myönnetään terveys- ja turvallisuusakkreditointi kolmeksi vuodeksi, ellei 13 tai 14 artiklan nojalla annetusta päätöksestä muuta johdu.
   5.   Terveys- ja turvallisuusakkreditoinnin saanut valmistaja ei ilman EKP:n etukäteen antamaa kirjallista suostumusta saa ulkoistaa eurosetelien tai eurosetelien raaka-aineiden valmistusta toiselle valmistuspaikalle tai kolmannelle osapuolelle, tytäryhtiöt ja osakkuusyhtiöt mukaan luettuina.
   II JAKSO

      YMPÄRISTÖAKKREDITOINTIMENETTELY

   5 artikla
   Akkreditointimenettelyn aloittamista koskeva pyyntö
   1.   Valmistajan, joka haluaa harjoittaa eurosetelien valmistustoimintaa, on esitettävä EKP:lle ympäristöakkreditointimenettelyn aloittamista koskeva kirjallinen pyyntö. Pyyntöön on sisällytettävä kaikki seuraavat seikat:

               a)

               erittely valmistuspaikasta ja sen sijainnista;

               b)

               kyseessä olevaa valmistuspaikkaa koskeva ISO 14001 -sertifikaatti;

               c)

               sertifiointiviranomaisen viimeisimmän vuositarkastuskertomuksen englanninkielinen tiivistelmä;

               d)

               EKP:n toimittaman mallin mukainen englanninkielinen vuosiraportti, jossa kuvaillaan valmistajan sisäisen ympäristöasioiden hallintajärjestelmän toimintakykyä.

         2.   EKP arvioi valmistajan akkreditointimenettelyn aloittamispyynnössä toimittamien asiakirjojen täydellisyyden. Se ilmoittaa valmistajalle arvioinnin tulokset 30 EKP:n pankkipäivän kuluessa akkreditointimenettelyn aloittamista koskevan pyynnön vastaanottamisesta. EKP voi pidentää tätä määräaikaa kerran, ja pidennyksestä on ilmoitettava valmistajalle kirjallisesti. Tätä arviointia tehdessään EKP voi pyytää valmistajalta lisätietoja 1 kohdassa luetelluista vaatimuksista. Jos EKP pyytää lisätietoja, se ilmoittaa valmistajalle arvioinnin tuloksista 20 EKP:n pankkipäivän kuluessa lisätietojen vastaanottamisesta.
   3.   EKP hylkää akkreditointimenettelyn aloittamista koskevan pyynnön ja ilmoittaa 2 kohdassa täsmennettyjä määräaikoja noudattaen päätöksestään mahdollisine perusteluineen kirjallisesti valmistajalle, jos

               a)

               valmistaja ei toimita 1 kohdassa vaadittuja tietoja; tai

               b)

               valmistaja ei toimita EKP:n 2 kohdan nojalla pyytämiä tietoja EKP:n ja valmistajan sopimassa kohtuullisessa ajassa; tai

               c)

               valmistajan ympäristöakkreditointi on peruttu eikä peruuttamispäätöksessä määritetty uuden hakemuksen esittämistä koskevan kiellon voimassaoloaika ole päättynyt; tai

               d)

               valmistuspaikan sijainti ei täytä 3 artiklan 2 kohdan b tai c alakohdassa vahvistettuja vaatimuksia.

         6 artikla
   Ympäristöakkreditointi
   1.   Mikäli 5 artiklan 2 kohdassa tarkoitetun akkreditoinnin aloittamista koskevan pyynnön arvioinnin tulos on myönteinen, valmistajalle annetaan ympäristöakkreditointi.
   2.   EKP:n päätöksessä, jolla valmistajalle annetaan ympäristöakkreditointi, yksilöidään selkeästi

               a)

               valmistajan nimi;

               b)

               valmistuspaikka, jota ympäristöakkreditointi koskee, ja valmistuspaikan tarkka osoite;

               c)

               ympäristöakkreditoinnin voimassaolon päättymispäivä;

               d)

               b ja c alakohtaan liittyvät mahdolliset erityisehdot.

         3.   Ympäristöakkreditointi annetaan valmistajalle kolmeksi vuodeksi, ja akkreditoinnin voimassaolokausi on uusittavissa. Jos ympäristöakkreditoitu valmistaja hakee ympäristöakkreditointia uudestaan ennen akkreditoinnin voimassaolon päättymispäivää, ympäristöakkreditointi pysyy voimassa, kunnes EKP on tehnyt päätöksen 1 kohdan mukaisesti.
   4.   Jos EKP hylkää ympäristöakkreditointia koskevan pyynnön, valmistaja voi panna vireille 15 artiklassa säädetyn oikaisumenettelyn.
   III JAKSO

      TERVEYS- JA TURVALLISUUSAKKREDITOINTIMENETTELY

   7 artikla
   Akkreditoinnin aloittamista koskeva pyyntö
   1.   Valmistajan, joka haluaa harjoittaa eurosetelien valmistustoimintaa, on esitettävä EKP:lle kirjallinen terveys- ja turvallisuusakkreditointimenettelyn aloittamista koskeva pyyntö. Pyyntöön on sisällytettävä kaikki seuraavat seikat:

               a)

               erittely valmistuspaikasta ja sen sijainnista;

               b)

               kyseessä olevaa valmistuspaikkaa koskeva OHSAS 18001 -sertifikaatti;

               c)

               sertifiointiviranomaisen viimeisimmän vuositarkastuskertomuksen englanninkielinen tiivistelmä;

               d)

               EKP:n toimittaman mallin mukainen englanninkielinen vuosiraportti, jossa kuvaillaan valmistajan sisäisen terveys- ja turvallisuusasioiden hallintajärjestelmän toimintakykyä.

         2.   EKP arvioi valmistajan akkreditointimenettelyn aloittamispyynnössä antamien asiakirjojen täydellisyyden. Se ilmoittaa valmistajalle arvioinnin tulokset 30 EKP:n pankkipäivän kuluessa akkreditointimenettelyn aloittamista koskevan pyynnön vastaanottamisesta. EKP voi pidentää tätä määräaikaa kerran, ja pidennyksestä on ilmoitettava valmistajalle kirjallisesti. Tätä arviointia tehdessään EKP voi pyytää valmistajalta lisätietoja 1 kohdassa luetelluista vaatimuksista. Jos EKP pyytää lisätietoja, se ilmoittaa valmistajalle arvioinnin tuloksista 20 EKP:n pankkipäivän kuluessa lisätietojen vastaanottamisesta.
   3.   EKP hylkää akkreditointimenettelyn aloittamista koskevan pyynnön ja ilmoittaa 2 kohdassa täsmennettyä määräaikaa noudattaen päätöksestään mahdollisine perusteluineen kirjallisesti valmistajalle, jos

               a)

               valmistaja ei toimita 1 kohdassa vaadittuja tietoja; tai

               b)

               valmistaja ei toimita EKP:n 2 kohdan nojalla pyytämiä tietoja EKP:n ja valmistajan sopimassa kohtuullisessa ajassa; tai

               c)

               valmistajan laatuakkreditointi on peruttu, eikä peruuttamispäätöksessä määritetty uuden hakemuksen esittämistä koskevan kiellon voimassaoloaika ole päättynyt; tai

               d)

               valmistuspaikan sijainti ei täytä 4 artiklan 2 kohdan b tai c alakohdassa vahvistettuja vaatimuksia.

         8 artikla
   Terveys- ja turvallisuusakkreditointi
   1.   Mikäli 7 artiklan 2 kohdassa tarkoitetun akkreditoinnin aloittamista koskevan pyynnön arvioinnin tulos on myönteinen, valmistajalle annetaan terveys- ja turvallisuusakkreditointi.
   2.   EKP:n päätöksessä, jolla valmistajalle annetaan terveys- ja turvallisuusakkreditointi, yksilöidään selkeästi

               a)

               valmistajan nimi;

               b)

               valmistuspaikka, jota terveys- ja turvallisuusakkreditointi koskee, ja valmistuspaikan tarkka osoite;

               c)

               terveys- ja turvallisuusakkreditoinnin voimassaolon päättymispäivä;

               d)

               b ja c alakohtaan liittyvät mahdolliset erityisehdot.

         3.   Terveys- ja turvallisuusakkreditointi annetaan valmistajalle kolmeksi vuodeksi, ja akkreditoinnin voimassaolokausi on uusittavissa. Jos terveys- ja turvallisuusakkreditoitu valmistaja hakee terveys- ja turvallisuusakkreditointia uudestaan ennen akkreditoinnin voimassaolon päättymispäivää, terveys- ja turvallisuusakkreditointi pysyy voimassa kunnes EKP on tehnyt päätöksen 1 kohdan mukaisesti.
   4.   Jos EKP hylkää terveys- ja turvallisuusakkreditointia koskevan pyynnön, valmistaja voi panna vireille 15 artiklassa säädetyn oikaisumenettelyn.
   IV JAKSO

      JATKUVAT VELVOITTEET

   9 artikla
   Akkreditoitujen valmistajien jatkuvat velvoitteet
   1.   Akkreditoidun valmistajan on ilmoitettava EKP:lle kirjallisesti ja viipymättä

               a)

               valmistajan toiminnan lopettamiseen tai uudelleenjärjestelyihin liittyvien menettelyjen tai muiden vastaavien menettelyjen alkamisesta;

               b)

               selvitysmiehen, pesänhoitajan, toimitusmiehen tai muun vastaavan henkilön nimittämisestä valmistajan osalta;

               c)

               aikomuksista käyttää alihankintaa tai ottaa kolmansia osapuolia mukaan eurosetelien valmistustoimintaan, jota ympäristö- sekä terveys- ja turvallisuusakkreditointi koskevat;

               d)

               ympäristöakkreditoinnin sekä terveys- ja turvallisuusakkreditoinnin myöntämisen jälkeisistä tapahtumista, jotka vaikuttavat tai saattavat vaikuttaa ympäristö- sekä terveys- ja turvallisuusakkreditoinnin edellytysten täyttymiseen;

               e)

               muutoksista, joita tapahtuu akkreditoidun valmistajan määräysvaltasuhteissa omistusrakenteen muutoksen takia tai jostain muusta syystä.

         2.   Akkreditoidun valmistajan on kunkin valmistuspaikan osalta toimitettava EKP:lle

               a)

               jäljennös sen ympäristöasioiden sekä terveys- ja turvallisuusasioiden hallintajärjestelmiä koskevista sertifikaateista aina silloin, kun 3 artiklan 2 kohdan a alakohdassa ja 4 artiklan 2 kohdan a alakohdassa tarkoitettu sertifikaatti uusitaan;

               b)

               kultakin kalenterivuodelta neljän kuukauden kuluessa sen päättymisestä sertifiointiviranomaisen viimeisimmän ympäristötarkastuskertomuksen sekä terveys- ja turvallisuustarkastuskertomuksen englanninkieliset tiivistelmät;

               c)

               kultakin kalenterivuodelta neljän kuukauden kuluessa sen päättymisestä 5 artiklan 1 kohdan d alakohdassa ja 7 artiklan 1 kohdan d alakohdassa tarkoitettujen mallien mukaiset vuosiraportit, joissa kuvaillaan valmistajan ympäristöasioiden sekä terveys- ja turvallisuusasioiden hallintajärjestelmien toimintakykyä;

               d)

               kultakin kalenterivuodelta neljän kuukauden kuluessa sen päättymisestä eurosetelien valmistustoiminnan aiheuttamia päästöjä ja kulutusta koskevat yleis- ja ympäristötiedot EKP:n toimittaman ympäristökyselylomakkeen mukaisesti.

         3.   Jos akkreditoitu valmistaja on setelipaino, sen on lisäksi

               a)

               suoritettava 10 artiklan 1 kohdassa tarkoitetussa luettelossa eriteltyjä kemiallisia aineita koskevia tutkimuksia 10 artiklan 2 kohdassa tarkoitetussa luettelossa mainituissa laboratorioissa. Nämä tutkimukset on suoritettava valmiille euroseteleille vakiomenettelyä noudattaen vähintään kerran jokaisen valmistuskokonaisuuden osalta sekä lisäksi aina, kun akkreditoitu valmistaja katsoo olevan tarpeen seurata, noudattavatko kemiallisten aineiden pitoisuudet niille määritettyjä raja-arvoja. Akkreditoitu valmistaja raportoi kunkin näytteen tutkimuksesta EKP:lle EKP:n toimittamaa raportointikaavaa käyttäen;

               b)

               kultakin kalenterivuodelta neljän kuukauden kuluessa sen päättymisestä raportoitava a kohdassa mainitut tutkimukset suorittaneiden laboratorioiden toiminnan laadusta EKP:n toimittamaa laaturaportointikaavaa käyttäen;

               c)

               sisällytettävä eurosetelien raaka-aineiden valmistajien kanssa solmittaviin hankintasopimuksiinsa lauseke, jonka mukaisesti eurosetelien raaka-aineiden toimittajien on varmistettava, että niiden valmistamien eurosetelien raaka-aineiden sisältämien kemiallisten aineiden pitoisuudet eivät ylitä 10 artiklan 1 kohdassa tarkoitettuja raja-arvoja, kun niitä tutkitaan valmiissa euroseteleissä 3 kohdan a alakohdan nojalla. Akkreditoidun valmistajan on annettava eurosetelien raaka-aineiden valmistajalle kaikki tämän vaatimuksen täyttämiseksi tarvittavat asiakirjat. Eurosetelien raaka-aineiden valmistajat voivat käyttää 10 artiklan 2 kohdassa tarkoitetussa luettelossa olevia laboratorioita omia tutkimustarpeitaan varten;

               d)

               varmistettava, että laattojen valmistusyhtiöillä, joille se ulkoistaa tehtäviä, on voimassa olevat ISO 14001- ja OHSAS 18001 -sertifikaatit kysymyksessä olevien valmistuspaikkojen osalta.

         4.   Akkreditoidun valmistajan on pidettävä 2 artiklan 6 kohdassa tarkoitettujen ympäristö- sekä terveys- ja turvallisuusvaatimusten tekniset yksityiskohdat luottamuksellisina.
   10 artikla
   EKP:n jatkuvat velvollisuudet
   1.   EKP laatii luettelon analysoitavista kemiallisista aineista sekä niiden hyväksyttävien pitoisuuksien raja-arvoista. Näiden raja-arvojen ylittäminen, 9 artiklan 3 kohdan c alakohdassa tarkoitetut tapaukset mukaan luettuina, ei vaikuta valmistajan terveys- ja turvallisuusakkreditointiin, sanotun kuitenkaan rajoittamatta 19 artiklan soveltamista.
   2.   EKP ylläpitää luetteloa laboratorioista, joita käytetään 1 kohdassa tarkoitetussa luettelossa eriteltyjen kemiallisten aineiden olemassaolon ja pitoisuuden analysoinnissa. Analyysimenetelmät vahvistetaan erikseen.
   3.   EKP ilmoittaa akkreditoiduille valmistajille 1 ja 2 kohdassa tarkoitettujen luettelojen päivityksistä.
   V JAKSO

      LAIMINLYÖNNIN SEURAUKSET

   11 artikla
   Laiminlyönti
   Jos akkreditoitu valmistaja jättää täyttämättä 9 artiklassa tarkoitetun velvoitteen tai jos EKP:lle 9 artiklan 2 kohdan b, c ja d alakohdan sekä 9 artiklan 3 kohdan a ja b alakohdan mukaisesti toimitettavat tiedot ovat epätäydelliset, akkreditoidun valmistajan katsotaan laiminlyöneen ympäristö- tai terveys- ja turvallisuusakkreditoinnin vaatimuksia.
   12 artikla
   Kirjallinen huomautus
   1.   EKP antaa akkreditoidulle valmistajalle 11 artiklassa tarkoitetusta laiminlyönnistä kirjallisen huomautuksen, jossa määritellään määräaika, johon mennessä valmistajan on korjattava laiminlyönti.
   2.   Kirjallisessa huomautuksessa todetaan, että EKP tekee 13 artiklassa tarkoitetun päätöksen, jos a) laiminlyöntiä ei ole korjattu 1 kohdassa tarkoitetussa määräajassa; tai b) jos 1 kohdassa tarkoitetussa määräajassa ilmenee toinen laiminlyönti.
   13 artikla
   Ympäristö- tai terveys- ja turvallisuusakkreditoinnin voimassaolon keskeyttäminen uusien tilausten osalta
   1.   Jos 12 artiklan 1 kohdassa tarkoitetussa määräajassa laiminlyöntiä ei ole korjattu tai ilmenee toinen laiminlyönti, mutta akkreditoitu valmistaja saattaa todennäköiseksi, että hän pystyy korjaamaan laiminlyönnin, EKP tekee päätöksen, jossa

               a)

               määritellään määräaika, johon mennessä akkreditoidun valmistajan on korjattava laiminlyönti; akkreditoitua valmistajaa kuullaan ennen määräajan asettamista;

               b)

               keskeytetään akkreditoidun valmistajan akkreditoinnin voimassaolo siltä osin kuin ovat kyseessä sen mahdollisuudet ottaa vastaan kyseistä eurosetelien valmistustoimintaa koskevia uusia tilauksia, mukaan luettuna osallistuminen tätä eurosetelien valmistustoimintaa koskeviin tarjouskilpailuihin, a kohdassa tarkoitetun määräajan päättymiseen saakka tai, jos laiminlyönti on korjattu tässä määräajassa, laiminlyönnin korjaamiseen saakka.

         2.   Jos akkreditoitu valmistaja ei saata todennäköiseksi, että hän pystyy korjaamaan 1 kohdassa tarkoitetun laiminlyönnin, EKP tekee 14 artiklassa tarkoitetun päätöksen.
   14 artikla
   Ympäristö- tai terveys- ja turvallisuusakkreditoinnin peruuttaminen
   1.   EKP peruuttaa akkreditoidun valmistajan ympäristö- tai terveys- ja turvallisuusakkreditoinnin a) jos akkreditoitu valmistaja ei pysty korjaamaan laiminlyöntiään 13 artiklan 1 kohdan a alakodassa tarkoitetussa määräajassa; tai b) 13 artiklan 3 kohdan nojalla.
   2.   EKP yksilöi peruuttamispäätöksessä päivämäärän, jonka jälkeen akkreditoitu valmistaja voi hakea uutta akkreditointia.
   15 artikla
   Oikaisumenettely
   1.   Jos EKP

               a)

               on päätöksellään hylännyt ympäristö- tai terveys- ja turvallisuusakkreditointia koskevan menettelyn aloittamispyynnön;

               b)

               päätöksellään evännyt ympäristö- tai terveys- ja turvallisuusakkreditoinnin;

               c)

               tehnyt päätöksen 12–14 artiklan nojalla;

         valmistaja tai akkreditoitu valmistaja voi 30 EKP:n pankkipäivän kuluessa päätöksen tiedoksiannosta esittää EKP:n neuvostolle päätöstä koskevan kirjallisen oikaisuvaatimuksen. Valmistajan tai akkreditoidun valmistajan on perusteltava oikaisuvaatimuksensa ja sisällytettävä siihen kaikki sitä tukevat tiedot.
   2.   EKP:n neuvosto voi keskeyttää oikaisuvaatimuksen kohteena olevan päätöksen soveltamisen, jos valmistaja tai akkreditoitu valmistaja sitä nimenomaisesti vaatii ja perustelee vaatimuksensa.
   3.   EKP:n neuvosto tarkastelee päätöstä ja ilmoittaa päätöksestään valmistajalle tai akkreditoidulle valmistajalle kirjallisesti kahden kuukauden kuluessa oikaisuvaatimuksen vastaanottamisesta.
   4.   Tämän artiklan 1–3 kohdan soveltaminen ei vaikuta Euroopan unionin toiminnasta tehdyn sopimuksen 263 ja 265 artiklaan perustuviin oikeuksiin.
   VI JAKSO

      YMPÄRISTÖNÄKÖKOHTIEN HUOMIOON OTTAMINEN

   16 artikla
   Tiedot siitä, miten akkreditoitu valmistaja on ottanut ympäristönäkökohdat huomioon
   Jotta EKP voisi tehokkaasti arvioida, miten akkreditoitu valmistaja on ottanut ympäristönäkökohdat huomioon, se voi pyytää akkreditoiduilta valmistajilta 9 artiklan 2 kohdan d alakohdassa tarkoitetussa EKP:n ympäristökyselylomakkeessa annettuihin tietoihin liittyviä yksityiskohtaisia tai selventäviä tietoja. EKP voi tarvittaessa vaatia tapaamista akkreditoidun valmistajan kanssa EKP:n tiloissa. EKP voi myös akkreditoidun valmistajan suostumuksella ja kaikkia akkreditoitua valmistajaa koskevia turvallisuusvaatimuksia noudattaen käydä akkreditoidun valmistajan tiloissa. Akkreditoitu valmistaja voi myös pyytää EKP:tä tulemaan tiloihinsa saamaan selvennystä EKP:n ympäristökyselylomakkeessa annettuihin tietoihin.
   VII JAKSO

      LOPPUSÄÄNNÖKSET

   17 artikla
   Akkreditoinneista pidettävä EKP:n rekisteri
   1.   EKP pitää ympäristö- sekä terveys- ja turvallisuusakkreditoinneista rekisteriä, jossa

               a)

               on luettelo ympäristö- sekä terveys- ja turvallisuusakkreditoinnin saaneista akkreditoiduista valmistajista sekä valmistuspaikoista;

               b)

               yksilöidään kunkin valmistuspaikan osalta mitä eurosetelien valmistustoimintaa ympäristö- sekä terveys- ja turvallisuusakkreditointi koskevat;

               c)

               yksilöidään kunkin ympäristö- sekä terveys- ja turvallisuusakkreditoinnin voimassaolon päättymispäivä.

         2.   Jos EKP tekee 13 artiklassa tarkoitetun päätöksen, se merkitsee keskeytyksen keston rekisteriin.
   3.   Jos EKP tekee päätöksen 14 artiklan nojalla, se poistaa valmistajan nimen rekisteristä.
   4.   EKP antaa kansallisille keskuspankeille ja akkreditoiduille valmistajille luettelon kaikista rekisterissä olevista akkreditoiduista valmistajista sekä luettelon päivitykset.
   18 artikla
   Vuosikertomus
   1.   EKP laatii akkreditoitujen valmistajien toimittamien tietojen perusteella vuosikertomuksen eurosetelien valmistustoiminnan ympäristövaikutuksista sekä terveys- ja turvallisuusvaikutuksista.
   2.   Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6 päivänä syyskuuta 2006 annetun Euroopan parlamentin ja neuvoston asetuksen N:o 1367/2006 (2) mukaisesti EKP antaa yleisölle tietoja eurosetelien valmistustoiminnan yleisistä ympäristö- sekä terveys- ja turvallisuusvaikutuksista.
   19 artikla
   Siirtymäsäännökset
   Vuoden 2016 eurosetelien valmistuksesta lähtien kansalliset keskuspankit eivät validoi painettuja euroseteleitä, joissa kemiallisten aineiden pitoisuudet ylittävät 10 artiklan 1 kohdassa tarkoitetut raja-arvot.
   20 artikla
   Voimaantulo
   Tämä päätös tulee voimaan seuraavana päivänä sen jälkeen kun se on julkaistu Euroopan unionin virallisessa lehdessä.

   Sitä sovelletaan vuoden 2013 eurosetelien valmistuksesta lähtien.

      Tehty Frankfurt am Mainissa 21 päivänä kesäkuuta 2011.

            EKP:n puheenjohtaja

         Jean-Claude TRICHET

      (1)  Saatavilla osoitteessa http://osha.europa.eu.

      (2)  EUVL L 264, 25.9.2006, s. 13.


Avis juridique important

|

31998D0305(05)

Neuvoston päätös, tehty 23 päivänä helmikuuta 1998, varsinaisten jäsenten nimeämisestä farmasiakoulutuksen neuvoa-antavaan komiteaan

Virallinen lehti nro C 069 , 05/03/1998 s. 0006 - 0006

NEUVOSTON PÄÄTÖS,tehty 23 päivänä helmikuuta 1998,varsinaisten jäsenten nimeämisestä farmasiakoulutuksen neuvoa-antavaan komiteaan (98/C 69/05)EUROOPAN UNIONIN NEUVOSTO, jokaottaa huomioon farmasiakoulutuksen neuvoa-antavan komitean perustamisesta 16 päivänä syyskuuta 1985 tehdyn neuvoston päätöksen 85/434/ETY (1) ja erityisesti sen 3 ja 4 artiklan,sekä katsoo, että23 päivänä heinäkuuta 1996 tehdyllä neuvoston päätöksellä (2) Joaquim DE SOUSA GOMES CARNEIRO nimettiin varsinaiseksi jäseneksi 22 päivänä heinäkuuta 1999 päättyväksi kaudeksi, jaPortugalin hallitus on nimennyt Jorge NUNES DE OLIVEIRAn Joaquim DE SOUSA GOMES CARNEIROn tilalle,ON PÄÄTTÄNYT SEURAAVAA:Ainoa artikla Nimetään Jorge NUNES DE OLIVEIRA farmasiakoulutuksen neuvoa-antavan komitean varsinaiseksi jäseneksi Joaquim DE SOUSA GOMES CARNEIROn tilalle tämän jäljellä olevaksi toimikaudeksi eli 22 päivään heinäkuuta 1999.Tehty Brysselissä 23 päivänä helmikuuta 1998.Neuvoston puolestaR. COOKPuheenjohtaja(1) EYVL L 253, 24.9.1985, s. 43.(2) EYVL C 239, 17.8.1996, s. 5.


title: Euroopan parlamentin ja Neuvoston päätös n:o 1041/2009/EY, tehty 21 päivänä lokakuuta 2009 , kolmansien maiden ammattilaisten kanssa toteutettavan audiovisuaalialan MEDIA Mundus -yhteistyöohjelman perustamisesta

text:
               4.11.2009

               FI

               Euroopan unionin virallinen lehti

               L 288/10

      EUROOPAN PARLAMENTIN JA NEUVOSTON PÄÄTÖS N:o 1041/2009/EY,
   tehty 21 päivänä lokakuuta 2009,
   kolmansien maiden ammattilaisten kanssa toteutettavan audiovisuaalialan
   MEDIA Mundus -yhteistyöohjelman perustamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 150 artiklan 4 kohdan ja 157 artiklan 3 kohdan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ottavat huomioon alueiden komitean lausunnon (2),
   noudattavat perustamissopimuksen 251 artiklassa määrättyä menettelyä (3),
   sekä katsovat seuraavaa:

               (1)

               Audiovisuaaliala myötävaikuttaa Lissabonin strategian tavoitteiden saavuttamiseen, joita ovat kilpailukyvyn, taitojen, kasvun ja työllisyyden edistäminen osaamistaloudessa. Sillä on tärkeä rooli Lissabonin strategiaan kuuluvassa i2010-aloitteessa eli eurooppalaisen tietoyhteiskunta- ja mediapolitiikan viitekehyksessä.

               (2)

               Euroopan parlamentti on toistuvasti tähdentänyt, että audiovisuaaliala antaa tärkeän panoksen Euroopan luovaan talouteen ja osaamistalouteen ja että sillä on keskeinen rooli kulttuurisen monimuotoisuuden ja moniarvoisuuden edistämisessä ja sananvapauden foorumina.

               (3)

               Kulttuuriala ja luova ala myötävaikuttavat huomattavasti Euroopan kulttuuritalouteen, ja vuonna 2004 luova teollisuus työllisti ainakin 5,8 miljoonaa ihmistä, mikä vastaa 3,1:tä prosenttia 25 jäsenvaltion Euroopan unionin työssäkäyvästä väestöstä.

               (4)

               Audiovisuaalialalle annettavassa yhteisön tuessa otetaan huomioon perustamissopimuksen 151 artikla, jonka mukaan yhteisö ja jäsenvaltiot suosivat yhteistyötä kolmansien maiden sekä kulttuurin alalla toimivaltaisten kansainvälisten järjestöjen kanssa ja että yhteisö ottaa kulttuuriin liittyvät näkökohdat huomioon toiminnassaan, erityisesti kulttuuriensa monimuotoisuuden vaalimiseksi ja edistämiseksi.

               (5)

               Neuvosto totesi Euroopan unionin kulttuuria koskevasta asialistasta 16 päivänä marraskuuta 2007 antamassaan päätöslauselmassa (4), että kulttuuri kuuluu olennaisena tekijänä kansainvälisiin suhteisiin, ja korosti, että kulttuurin asemaa EU:n ulkosuhteissa ja kehityspolitiikassa olisi lujitettava. Myös Euroopan parlamentti korosti kulttuuria kansainvälistyvässä maailmassa koskevasta Euroopan toimintasuunnitelmasta 10 päivänä huhtikuuta 2008 antamassaan päätöslauselmassa kulttuuri-ilmaisujen moninaisuuden suojelemista ja edistämistä koskevan Unescon yleissopimuksen osalta, että on tärkeää sisällyttää kulttuuriulottuvuus kaikkiin politiikkoihin ja ohjelmiin, ulkoiset politiikat ja kehitysyhteistyö mukaan lukien.

               (6)

               Neuvosto ja neuvostossa kokoontuneet jäsenvaltioiden hallitusten edustajat antoivat 21 päivänä marraskuuta 2008 päätelmät kulttuurisen monimuotoisuuden ja kulttuurienvälisen vuoropuhelun edistämisestä unionin ja sen jäsenvaltioiden ulkosuhteissa (5).

               (7)

               Komission 8 päivänä kesäkuuta 2006 päivätyssä tiedonannossa ”Euroopan unioni maailmassa” korostetaan sitä, että EU:n sisäiset politiikat ovat erottamattomasti sidoksissa ulkoisiin politiikkoihin ja että Euroopalla on edellytykset saada osansa kehittyvien markkinoiden ja globalisoitumisen luomista uusista mahdollisuuksista, koska sen avoin yhteiskunta kykenee vastaanottamaan ihmisiä, ajatuksia ja uusia teknologioita.

               (8)

               Euroopan unioni oli tärkeä toimija prosessissa, jonka tuloksena hyväksyttiin Unescon yleissopimus kulttuuri-ilmaisujen moninaisuuden suojelemisesta ja edistämisestä, joka tuli voimaan 18 päivänä maaliskuuta 2007 sen jälkeen kun Euroopan yhteisö ja 13 jäsenvaltiota olivat ratifioineet sen 18 päivänä joulukuuta 2006. Yleissopimuksen tarkoituksena on vahvistaa kansainvälistä yhteistyötä ja yhteisvastuullisuutta kaikkien maiden kulttuuri-ilmaisujen edistämiseksi. Yleissopimuksen 12 artiklan e kohdan mukaan sopimuspuolten on ”kannustettava yhteistuotanto- ja yhteisjakelusopimusten tekemistä”.

               (9)

               Tietyillä jäsenvaltioiden toimilla kuten kansainvälisillä yhteistuotantorahastoilla ja yhteistuotantosopimuksilla pyritään lisäämään yhteistyötä Euroopan ja kolmansien maiden audiovisuaalialojen välillä. Tällaisia toimia täydennetään yhteisön tuella.

               (10)

               Euroopan unionin perusoikeuskirjan 11 artiklassa tunnustetaan sananvapaus ja tiedonvälityksen moniarvoisuus.

               (11)

               MEDIA Plus -ohjelman arviointiraportissa korostettiin kansainvälisten markkinoiden merkitystä Euroopan audiovisuaalialan ongelmien ratkaisussa.

               (12)

               Audiovisuaalialan kansainvälinen toimintaympäristö on muuttunut merkittävästi kahden viimeksi kuluneen vuosikymmenen aikana ja on tällä hetkellä uusien haasteiden edessä lähinnä teknologian kehittymisen vuoksi, josta esimerkkejä ovat elokuvateatterien digitalisoituminen, tilausvideopalvelut (VOD) ja monikanavainen digitaalitelevisio. Tämä on synnyttänyt mittavaa taloudellista kasvua ja lupaavia investointeja ja siten vahvaa ja jatkuvasti kasvavaa kysyntää audiovisuaaliselle sisällölle, mikä tarjoaa yrityksille lukuisia mahdollisuuksia. Vastaavasti on olemassa vahvaa ja kasvavaa mielenkiintoa erilaisiin digitaalisovelluksiin liittyviä kehityshankkeita kohtaan. Lisäksi kansainvälisellä hankeyhteistyöllä on vahva kytkös unionin kykyyn edistää omaksumansa audiovisuaalialan kysymysten sääntelymallin leviämistä maailmassa sekä audiovisuaalialan ja sähköisen viestinnän keskinäistä lähentymistä.

               (13)

               Ottaen huomioon audiovisuaalipolitiikan kansainvälisen ulottuvuuden kasvavan merkityksen Euroopan parlamentti hyväksyi 13 päivänä joulukuuta 2007 vuoden 2008 talousarvioon valmistelutoimen ”MEDIA International”, joka keskittyy unionin ja kolmansien maiden audiovisuaalimarkkinoiden suhteiden kehittämiseen ja tarjoaa mahdollisuuden muodostaa ja lujittaa eurooppalaisten audiovisuaalialan ammattilaisten ja kolmansien maiden audiovisuaalialan ammattilaisten välisiä suhteita ja verkostoja tavalla, joka hyödyttää sekä eurooppalaista toimialaa että osallistuvia kolmansia maita. Tätä seurannut ehdotuspyyntö herätti suurta kiinnostusta sekä eurooppalaisten ammattilaisten että kolmansien maiden ammattilaisten piirissä. Ehdotusten perusteella valittiin 18 hanketta tuen piiriin. MEDIA International -valmistelutoimen ensimmäinen vuosi vahvisti siten alan intressit ja tarpeet kansainvälisellä tasolla sekä yhteisön toiminnan tarpeellisuuden.

               (14)

               Euroopan parlamentti uusi MEDIA International -valmistelutoimen ja lisäsi rahoitusta vuodelle 2009.

               (15)

               Useiden jäsenvaltioiden audiovisuaalialan asioista vastaavat ministerit ilmaisivat 19 päivänä toukokuuta 2008 epävirallisessa kokouksessaan Cannesissa tyytyväisyytensä Euroopan parlamentin aloitteeseen MEDIA International -valmistelutoimesta ja kannustivat komissiota ajamaan tämän aloitteen kehittämistä ja selvittämään, onko toivottavaa ja mahdollista tehdä ehdotus tukiohjelmasta, jolla edistetään Euroopan ja kolmansien maiden audiovisuaalialan ammattilaisten yhteistyötä kaikkia osapuolia hyödyttävällä tavalla.

               (16)

               Avoin julkinen kuuleminen osoitti, että audiovisuaalialan eurooppalaisten ammattilaisten ja kolmansien maiden ammattilaisten yhteistyön lujittamiselle erityisesti koulutuksen, yhteistuotantojen helpottamisen, audiovisuaalisten teosten jakelun ja levityksen (mukaan luettuina uudet jakelualustat, kuten VOD, ja IP-pohjainen (Internet protocol) televisio (IPTV)) sekä elokuvatuntemuksen osalta on olemassa vahva kannatus.

               (17)

               Kolmansien maiden audiovisuaalimarkkinoille pääsyä olisi helpotettava levittämällä markkinatietämystä näillä markkinoilla toimivien ammattilaisten keskuudessa ja luomalla näiden välisiä verkostoja. Tätä varten ohjelmassa olisi tuettava koulutushankkeita.

               (18)

               Jakelusektori määrittää tarjottavien audiovisuaalisten teosten monimuotoisuuden ja kuluttajien valinnanvaran. Eurooppalaiset jakelijat ovat pieniä yhtiöitä, joilla on markkinoiden rakenteen ja pirstaloituneisuuden takia vähäiset mahdollisuudet päästä kansainvälisille markkinoille toisin kuin niiden suurilla, vertikaalisesti integroituneilla kilpailijoilla. Lisäksi alalle on tullut uusia toimijoita ja jakelualustoja, jotka tuottavat tai edellyttävät lisää audiovisuaalista sisältöä. Siksi on tarpeen ryhtyä toimenpiteisiin eurooppalaisten teosten jakelun, levityksen ja esittämisen parantamiseksi kolmansissa maissa ja kolmansien maiden teosten jakelun, levityksen ja esittämisen parantamiseksi Euroopassa.

               (19)

               Tämän vuoksi on tarpeen perustaa audiovisuaalialalle yhteisön ohjelma, josta annetaan taloudellista tukea hankkeille tiedonvaihdon ja koulutuksen sekä audiovisuaalisen sisällön kilpailukyvyn, jakelun, levityksen ja esittämisen aloilla.

               (20)

               Jotta voitaisiin varmistaa mahdollisimman suuri molemminpuolinen hyöty ja yksinkertaistaa hallintoa, unionista ja kolmansista maista tulevien ammattilaisten olisi ehdotettava ohjelman hankkeita ja toteutettava niitä yhdessä, ja tällaisten hankkeiden olisi edistettävä kansainvälistä verkostoitumista. Hallinnon yksinkertaistamiseksi hankkeiden koordinointivastuu olisi annettava ammattilaiselle, joka on sijoittautunut ohjelmaan osallistuvaan maahan.

               (21)

               Olisi laadittava ja toteutettava asianmukaisia toimenpiteitä väärinkäytösten ja petosten torjumiseksi sekä menetettyjen tai aiheettomasti maksettujen tai käytettyjen varojen perimiseksi takaisin.

               (22)

               On aiheellista vahvistaa ohjelman koko keston ajaksi rahoituspuitteet, joita budjettivallan käyttäjä pitää talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (6) 37 kohdan mukaisesti ensisijaisena ohjeenaan.

               (23)

               Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (7) mukaisesti.

               (24)

               Ohjelman seurantaa ja arviointia koskeviin järjestelyihin olisi sisällyttävä yksityiskohtaiset vuosikertomukset sekä erityiset mitattavissa ja saavutettavissa olevat, asiaankuuluvat ja aikataulusidonnaiset tavoitteet ja indikaattorit.

               (25)

               Jäsenvaltiot eivät voi riittävällä tavalla saavuttaa tämän päätöksen tavoitteita ehdotetun toiminnan ylikansallisen ja kansainvälisen luonteen vuoksi, vaan ne voidaan kyseisen toiminnan laajuuden ja vaikutusten vuoksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä päätöksessä ei ylitetä sitä, mikä on näiden tavoitteiden saavuttamiseksi tarpeen,

         OVAT PÄÄTTÄNEET SEURAAVAA:
   I   LUKU

      YLEISET SÄÄNNÖKSET

   1 artikla
   Ohjelman perustaminen ja tavoitteet
   1.   Tällä päätöksellä perustetaan MEDIA Mundus -ohjelma, jäljempänä ’ohjelma’, audiovisuaalialalla toteutettavien kansainvälisten yhteistyöhankkeiden rahoittamista varten ajanjaksoksi, joka alkaa 1 päivänä tammikuuta 2011 ja päättyy 31 päivänä joulukuuta 2013.
   2.   Ohjelman tavoitteina on parantaa Euroopan audiovisuaalialan kilpailukykyä, auttaa Eurooppaa hoitamaan kulttuurista ja poliittista rooliaan maailmassa entistä tuloksellisemmin ja lisätä kuluttajien valinnanvaraa ja kulttuurista monimuotoisuutta. Ohjelmassa pyritään parantamaan pääsyä kolmansien maiden markkinoille ja rakentamaan luottamusta ja pitkän aikavälin ammatillisia suhteita.
   2 artikla
   Ohjelman soveltamisala
   Ohjelma on suunnattu eurooppalaisille ammattilaisille ja kolmansien maiden ammattilaisille.
   3 artikla
   Määritelmät
   Tässä päätöksessä tarkoitetaan
   1.   ’eurooppalaisella ammattilaisella’: ammattilaista, joka:

               i)

               Euroopan unionin jäsenvaltio; tai

               ii)

               Euroopan talousalueeseen kuuluva EFTAn jäsenvaltio ETA-sopimuksen VI osan määräysten mukaisesti; tai

               iii)

               päätöksen N:o 1718/2006/EY (8) 8 artiklan 1 ja 2 kohdassa tarkoitettu maa, joka ei sisälly ii alakohtaan ja joka:

                           —

                           ilmoittaa halukkuutensa osallistua ohjelmaan ja

                           —

                           maksaa rahoitusosuuden, joka lasketaan samalla periaatteella kuin sen rahoitusosuus MEDIA 2007 -ohjelmassa;

         tai
   2.   ’kolmannen maan ammattilaisella’: ammattilaista, joka ei ole eurooppalainen ammattilainen;
   3.   ’kolmannella maalla’: muuta kuin 1 kohdan a alakohdan i alakohdassa tarkoitettua maata tai muuta kuin 1 kohdan a alakohdan ii tai iii alakohdassa esitetyt vaatimukset täyttävää maata;
   4.   ’audiovisuaalisella teoksella’: ääntä sisältävää tai sisältämätöntä liikkuvien kuvien sarjaa. Esimerkkejä audiovisuaalisista teoksista ovat pitkät elokuvat, dokumentit ja animaatioelokuvat;
   5.   ’eurooppalaisilla teoksilla’: audiovisuaalisia teoksia, joiden alkuperämaa on 1 kohdan a alakohdan i, ii tai iii alakohdassa tarkoitettu maa.
   4 artikla
   Ehdot ohjelmaan osallistumiselle
   1.   Jotta hankkeet voisivat saada rahoitusta ohjelmasta, eurooppalaisten ammattilaisten ja kolmansien maiden ammattilaisten on tehtävä hanke-ehdotukset ja toteutettava hankkeet yhdessä.
   2.   Kussakin hankkeessa on pyrittävä edistämään kansainvälistä verkostoitumista. Tätä varten kussakin hankkeessa on oltava vähintään kolme kumppania. Hankkeet, joissa on ainoastaan kaksi kumppania, voidaan kuitenkin hyväksyä, jos niillä varmistetaan tarvittava verkostoituminen.
   3.   Eurooppalaisen ammattilaisen on koordinoitava hanketta, ja siinä on oltava vähintään yksi kumppani kolmannesta maasta. Koordinaattori vastaa ehdotuksen lähettämisestä, hankkeen johtamisesta ja sen taloudellisesta hallinnoinnista ja toteuttamisesta.
   II   LUKU

      OHJELMAN ERITYISTAVOITTEET

   5 artikla
   Erityistavoite 1: Tiedonvaihto, koulutus ja markkinatuntemus
   Tiedonvaihdon ja koulutuksen alueella ohjelman toimintatavoitteena on syventää eurooppalaisten ammattilaisten ja kolmansien maiden ammattilaisten osaamista erityisesti:

               a)

               parantamalla ammattilaisten tietämystä erityisesti toistensa audiovisuaalimarkkinoiden toimintaedellytyksistä, oikeudellisista puitteista (myös teollis- ja tekijänoikeuksien alalla), rahoitusjärjestelmistä ja yhteistyömahdollisuuksista;

               b)

               turvaamalla ja helpottamalla ammattilaisten välistä audiovisuaalialan yhteistyötä parantamalla heidän audiovisuaalimarkkinoita koskevaa tietämystasoaan;

               c)

               helpottamalla verkostoitumista ja pitkän aikavälin ammatillisten suhteiden muodostumista erityisesti apurahojen avulla; tai

               d)

               tukemalla ammatillista perus- ja jatkokoulutusta.

         6 artikla
   Erityistavoite 2: Kilpailukyky ja jakelu
   Euroopan audiovisuaalialan kilpailukyvyn ja eurooppalaisten teosten jakelun parantamiseen Euroopan ulkopuolella sekä kolmansien maiden audiovisuaalialan kilpailukyvyn ja kolmansien maiden audiovisuaalisten teosten jakelun parantamiseen Euroopassa liittyvät ohjelman toimintatavoitteet ovat seuraavat:

               a)

               helpotetaan kolmansien maiden kumppaneiden hakemista eurooppalaisia teoksia varten. Ohjelmassa tuetaan yhteistuotantomarkkinoiden ja kumppanienhakutapahtumien (pitching) järjestämistä, jotta voitaisiin saattaa yhteen mahdollisia kumppaneita (kuten käsikirjoittajia, ohjaajia, näyttelijöitä, tuottajia ja jakelijoita);

               b)

               kannustetaan eurooppalaisten teosten kansainvälistä myyntiä ja myynninedistämistä kolmansissa maissa ja kolmansien maiden audiovisuaalisten teosten kansainvälistä myyntiä ja myynninedistämistä Euroopassa. Ohjelmassa kannustetaan tekemään oikeudenhaltija-/myyntiedustaja-/jakelijaryhmittymien välisiä sopimuksia, jotta varmistettaisiin jakelu (esimerkiksi elokuvateattereissa, televisiossa, IPTV:n ja netti-tv:n välityksellä sekä VOD-alustoilla) ja myynninedistäminen.

         7 artikla
   Erityistavoite 3: Levitys
   Jotta parannettaisiin eurooppalaisten teosten levitystä ja näkyvyyttä kolmansissa maissa ja kolmansien maiden teosten levitystä ja näkyvyyttä Euroopassa sekä lisättäisiin kulttuurisesti monimuotoisen audiovisuaalisen sisällön yleistä kysyntää erityisesti nuorten keskuudessa, ohjelmalla on seuraavat toimintatavoitteet:

               a)

               kannustetaan Euroopassa ja kolmansissa maissa toimivia elokuvateatteritoiminnan harjoittajia parantamaan vastavuoroisesti ohjelmisto- ja esitysolosuhteita (esitysten kesto, näkyvyys ja määrä) audiovisuaalisten teosten yksinoikeudella tapahtuvia ensiesityksiä varten. Ohjelmassa tuetaan sellaisten elokuvateatteriverkostojen esittämiä hankkeita, joilla on näyttämöitä Euroopassa ja kolmansissa maissa ja jotka sisällyttävät ohjelmistoonsa huomattavia määriä audiovisuaalisia teoksia kumppani(e)nsa alueella/alueilla;

               b)

               lisätään audiovisuaalisen sisällön tarjontaa ja parannetaan kolmansien maiden audiovisuaalisten teosten lähetys- ja jakeluolosuhteita eurooppalaisilla jakelukanavilla (esimerkiksi televisio, IPTV, netti-tv ja VOD-alustat) ja eurooppalaisten teosten lähetys- ja jakeluolosuhteita kansainvälisten jakelukanavien kautta. Ohjelmassa tuetaan lähetystoiminnan harjoittajien (tai VOD-alustojen) ja oikeudenhaltijoiden välisiä kumppanuuksia, joilla pyritään lähettämään teossarja tai jakelemaan teoskatalogi VOD-alustoilla;

               c)

               helpotetaan sellaisten erityisesti nuorelle yleisölle suunnattujen tapahtumien ja elokuvatuntemukseen liittyvien aloitteiden toteuttamista, joilla on tarkoitus edistää kansainvälisellä tasolla audiovisuaalisten teosten monimuotoisuutta ja lisätä kulttuurisesti monimuotoisen audiovisuaalisisällön yleistä kysyntää.

         III   LUKU

      RAHOITUSSÄÄNNÖKSET JA OHJELMAN TÄYTÄNTÖÖNPANOJÄRJESTELYT

   8 artikla
   Rahoitussäännökset
   1.   Tämän päätöksen nojalla rahoitettavat toimenpiteet on toteutettava asetuksen (EY, Euratom) N:o 1605/2002 (9) mukaisesti.
   2.   Komissio voi asetuksen (EY, Euratom) N:o 2342/2002 (10) 176 artiklan 2 ja 4 kohdan mukaisesti päättää tuensaajista ja toimien luonteesta riippuen, voidaanko tuensaajat vapauttaa toimen tai työohjelman toteuttamiseksi vaadittavien ammatillisen pätevyyden ja tutkintojen tarkastuksesta.
   3.   Toimen luonteen mukaisesti taloudellinen tuki voidaan myöntää joko avustuksina (jotka korvataan suhteessa ohjelman rahoitusosuuteen, jälkiäänitykseen/tekstitykseen myönnettyä tukea lukuun ottamatta) tai apurahoina. Komissio voi myös myöntää palkintoja ohjelman puitteissa toteutetuille toimille tai hankkeille. Asetuksen (EY, Euratom) N:o 2342/2002 181 artiklan mukaisesti voidaan toimen luonteen perusteella sallia, että avustukset maksetaan kiinteämääräisinä summina tai että käytetään yksikkökustannustaulukoita.
   4.   Ohjelmasta myönnettävä rahoitus ei saa olla yli 50:tä prosenttia rahoitettavan hankkeen lopullisista kustannuksista. Vuotuisessa työohjelmassa ja ehdotuspyynnössä erikseen yksilöidyissä tapauksissa rahoituksen osuus voi kuitenkin olla jopa 80 prosenttia.
   5.   Asetuksen (EY, Euratom) N:o 1605/2002 113 artiklan 1 kohdan mukaisesti ja ottaen samalla huomioon asetuksen (EY, Euratom) N:o 2342/2002 172 artiklan 1 kohta tuensaajien rahoitusosuus voidaan kattaa kokonaan tai osittain luontoissuorituksin, jos kyseisten suoritusten arvo vastaa kirjanpitoasiakirjoin riittävästi perusteltuja todellisia kustannuksia tai kyseisillä markkinoilla yleisesti hyväksyttyjä kustannuksia. Tällaisiin suorituksiin voidaan lukea mukaan myös koulutus- tai myynninedistämiskäyttöä varten annetut tilat.
   6.   Asetuksen (EY, Euratom) N:o 1605/2002 112 artiklan 1 kohdan mukaisesti komissio voi vuotuisessa työohjelmassa ja ehdotuspyynnössä yksilöidyissä tapauksissa katsoa tukikelpoisiksi hankkeen toteuttamiseen välittömästi liittyvät kustannukset silloinkin, kun ne ovat aiheutuneet tuensaajalle osittain ennen valintamenettelyä.
   9 artikla
   Ohjelman täytäntöönpano
   1.   Komissio vastaa ohjelman täytäntöönpanosta liitteessä esitettyjen säännösten mukaisesti. Komissio pyrkii varmistamaan, että 5–7 artiklassa vahvistettujen erityistavoitteiden saavuttamiseksi tuettavat toimet täydentävät toisiaan.
   2.   Seuraavat ohjelman täytäntöönpanotoimenpiteet hyväksytään 10 artiklan 2 kohdassa tarkoitettua hallintomenettelyä noudattaen:

               a)

               vuotuinen työsuunnitelma, mukaan lukien painopisteet;

               b)

               ohjelmaan varattujen varojen vuotuinen sisäinen jakauma, mukaan lukien eri alojen toimien välinen jakauma;

               c)

               ohjelman täytäntöönpanoa koskevat yleiset suuntaviivat;

               d)

               ehdotuspyyntöjen sisältö sekä hankkeiden valintaperusteiden ja -menettelyjen määrittely;

               e)

               niiden ehdotusten valinta, jotka saavat yhteisön rahoitusta yli

                           —

                           200 000 euroa tuensaajaa kohti vuodessa, kun kyseessä on erityistavoite 1,

                           —

                           300 000 euroa tuensaajaa kohti vuodessa, kun kyseessä on erityistavoite 2,

                           —

                           300 000 euroa tuensaajaa kohti vuodessa, kun kyseessä on erityistavoite 3.

         3.   Komissio tekee muut kuin 2 kohdan e alakohdassa luetellut valintapäätökset. Komissio toimittaa Euroopan parlamentille ja 10 artiklassa tarkoitetulle komitealle kaikki merkitykselliset tiedot, mukaan lukien tiedot tämän kohdan mukaisesti tehdyistä valintapäätöksistä, kahden arkipäivän kuluessa päätösten tekemisestä.
   10 artikla
   Komiteamenettely
   1.   Komissiota avustaa päätöksen N:o 1718/2006/EY 11 artiklan nojalla perustettu komitea, joka muodostuu jäsenvaltioiden edustajista ja jonka puheenjohtajana on komission edustaja.
   2.   Jos tähän kohtaan viitataan, sovelletaan päätöksen 1999/468/EY 4 ja 7 artiklaa ottaen huomioon mainitun päätöksen 8 artiklan säännökset.
   3.   Päätöksen 1999/468/EY 4 artiklan 3 kohdassa säädetyksi määräajaksi vahvistetaan kaksi kuukautta.
   11 artikla
   Ohjelman panos muihin yhteisön politiikkoihin ja periaatteisiin
   Ohjelmalla vahvistetaan osaltaan yhteisön monialaisia politiikkoja ja periaatteita erityisesti

               a)

               edistämällä keskustelua ja tiedotusta unionista rauhallisena, vauraana ja turvallisena alueena;

               b)

               edistämällä sananvapauden perusperiaatetta;

               c)

               edistämällä tietoisuutta siitä, miten tärkeitä kulttuurinen monimuotoisuus, yhteiset arvot, kulttuurienvälinen vuoropuhelu ja monikielisyys ovat maailmassa;

               d)

               lujittamalla Euroopan talouden tietopohjaa ja vahvistamalla osaltaan unionin globaalia kilpailukykyä; ja

               e)

               edistämällä kaikkien sukupuoleen, rotuun tai etniseen alkuperään, uskontoon tai vakaumukseen, vammaan, ikään taikka sukupuoliseen suuntautumiseen perustuvien syrjintämuotojen torjuntaa.

         12 artikla
   Johdonmukaisuus ja täydentävyys
   Komissio kiinnittää erityistä huomiota siihen, että ohjelma on johdonmukainen suhteessa muihin asiaan liittyviin yhteisön politiikkoihin, välineisiin ja toimiin ja että se täydentää niitä; tämä koskee erityisesti koordinointia Media 2007 -ohjelman kanssa ja sen toteuttamista sekä kolmansien maiden kanssa toteutettavia audiovisuaali- ja kulttuurialojen ulkoisen yhteistyön ohjelmia.
   13 artikla
   Seuranta ja arviointi
   1.   Komissio vastaa hankkeiden säännöllisestä seurannasta. Seurantaprosessin tulokset otetaan huomioon ohjelman täytäntöönpanossa.
   2.   Komissio varmistaa, että ohjelmasta tehdään ulkopuolinen riippumaton arviointi.
   3.   Komissio esittää Euroopan parlamentille, neuvostolle, Euroopan talous- ja sosiaalikomitealle sekä alueiden komitealle

               a)

               tiedonannon ohjelman mahdollisesta jatkamisesta viimeistään 31 päivänä tammikuuta 2012;

               b)

               jälkiarviointikertomuksen viimeistään 31 päivänä joulukuuta 2015.

         14 artikla
   Rahoituspuitteet
   1.   Rahoituspuitteet ohjelman toteuttamiseksi 1 artiklan 1 kohdassa tarkoitetuksi kaudeksi ovat 15 000 000 euroa.
   2.   Budjettivallan käyttäjä myöntää vuotuiset määrärahat rahoituskehyksen puitteissa.
   IV   LUKU

      VOIMAANTULO

   15 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2011.

      Tehty Strasbourgissa 21 päivänä lokakuuta 2009.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         C. MALMSTRÖM

      (1)  Lausunto annettu 25. maaliskuuta 2009 (EUVL C 228, 22.9.2009, s. 100).

      (2)  Lausunto annettu 21. huhtikuuta 2009 (EUVL C 200, 25.8.2009, s. 51).

      (3)  Euroopan parlamentin lausunto, annettu 7. toukokuuta 2009 (ei vielä julkaistu virallisessa lehdessä), ja neuvoston päätös, tehty 14. syyskuuta 2009.

      (4)  EUVL C 287, 29.11.2007, s. 1.

      (5)  EUVL C 320, 16.12.2008, s. 10.

      (6)  EUVL C 139, 14.6.2006, s. 1.

      (7)  EYVL L 184, 17.7.1999, s. 23.

      (8)  Euroopan parlamentin ja neuvoston päätös N:o 1718/2006/EY, tehty 15 päivänä marraskuuta 2006, Euroopan audiovisuaalialan tukiohjelman täytäntöönpanosta (Media 2007) (EUVL L 327, 24.11.2006, s. 12).

      (9)  Neuvoston asetus (EY, Euratom) N:o 1605/2002, tehty 25 päivänä kesäkuuta 2002, Euroopan yhteisöjen yleiseen talousarvioon sovellettavasta varainhoitoasetuksesta (EYVL L 248, 16.9.2002, s. 1).

      (10)  Komission asetus (EY, Euratom) N:o 2342/2002, annettu 23 päivänä joulukuuta 2002, Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 soveltamissäännöistä (EYVL L 357, 31.12.2002, s. 1).

      LIITE

         TOTEUTETTAVAT TOIMET

      1.   Erityistavoite 1: Tiedonvaihto, koulutus ja markkinatuntemus

         Toimintatavoite:
      Syvennetään eurooppalaisten ammattilaisten ja kolmansien maiden ammattilaisten osaamista sekä parannetaan heidän tietojensa ja tietämyksensä tasoa.
      Toteutettavat toimet:

                  —

                  Tuetaan sellaisten koulutusmoduulien kehittämistä ja täytäntöönpanoa, joissa on mukana koulutettavia ja kouluttajia Euroopan maista ja kolmansista maista; pääpaino on audiovisuaalisten teosten tuotannon, yhteistuotannon, jakelun, esittämisen ja levittämisen edellytyksissä kulloisillakin kansainvälisillä markkinoilla.

                  —

                  Tuetaan sellaisten koulutusmoduulien kehittämistä ja täytäntöönpanoa, joissa on mukana koulutettavia ja kouluttajia Euroopan maista ja kolmansista maista; pääpaino on uusien teknologioiden hyödyntämisessä audiovisuaalisten teosten tuotannossa, jälkituotannossa, jakelussa (mukaan luettuina uudet jakelualustat, kuten VOD, sekä IPTV ja netti-tv), markkinoinnissa ja arkistoinnissa.

                  —

                  Edistetään alan laitosten ja/tai nykyisten jatkuvien koulutusohjelmien välisiä yhteyksiä.

                  —

                  Myötävaikutetaan kouluttajakoulutukseen.

            2.   Erityistavoite 2: Kilpailukyky ja jakelu

      1)   Toimintatavoite:
      Helpotetaan kumppaneiden hakemista yhteistuotantoja varten.
      Toteutettavat toimet:

                  —

                  Tuetaan foorumien järjestämistä kansainvälisten yhteistuotantojen kehittämistä, rahoittamista, yhteistuotantoa ja ennakkomyyntiä varten, erityisesti yhteistuotantomarkkinoita ja kumppanienhakutapahtumia (pitching), jotta voitaisiin saattaa yhteen mahdollisia kumppaneita (esimerkiksi käsikirjoittajia, ohjaajia, näyttelijöitä, tuottajia ja jakelijoita).

            2)   Toimintatavoite:
      Kannustetaan audiovisuaalisten teosten kansainvälistä myyntiä ja myynninedistämistä.
      Toteutettavat toimet:

                  —

                  Edistetään eurooppalaisten ja kolmansien maiden oikeudenhaltija-/myyntiedustaja-/jakelijaryhmittymien välisten sopimusten tekemistä, jotta varmistettaisiin kunkin ryhmittymän audiovisuaalisten teosten jakelu (esimerkiksi elokuvateattereissa, televisiossa, IPTV:n ja netti-tv:n välityksellä sekä VOD-alustoilla) niiden kumppani(e)n alueella/alueilla.

                  —

                  Lisätään yleistä tietoisuutta eurooppalaisten elokuvien esittämisestä maailmanlaajuisesti ja kolmansien maiden elokuvien esittämisestä Euroopassa järjestämällä tehostettuja myynninedistämiskampanjoita.

                  —

                  Tuetaan eurooppalaisten ja kolmansien maiden audiovisuaalisten teosten jälkiäänitystä ja tekstitystä niiden jakelemiseksi ja levittämiseksi kaikin käytettävissä olevin tavoin tuottajia, jakelijoita ja lähetystoiminnan harjoittajia hyödyttävällä tavalla.

                  —

                  Edistetään taiteellisen ja teollisen yhteistyön verkostojen perustamista ja vakiinnuttamista eurooppalaisten ja kolmansien maiden oikeudenhaltijoiden/myyntiedustajien/jakelijoiden välillä.

            3.   Erityistavoite 3: Levitys

      1)   Toimintatavoite:
      Kannustetaan Euroopan maissa ja kolmansissa maissa toimivia elokuvateatteritoiminnan harjoittajia parantamaan vastavuoroisesti ohjelmisto- ja esitysolosuhteita audiovisuaalisten teosten yksinoikeudella tapahtuvia ensiesityksiä varten.
      Toteutettavat toimet:

                  —

                  Tuetaan eurooppalaisten elokuvateatterinomistajien ja kolmansien maiden elokuvateatterinomistajien hankkeita sisällyttää ohjelmistonsa merkittäväksi osaksi eurooppalaisten elokuvien ja vastaavasti kolmansien maiden elokuvien yksinoikeudella tapahtuvia ensiesityksiä tietyn vähimmäisesityskauden ajaksi kaupallisissa elokuvateattereissa. Tuki määräytyy ennen kaikkea sen perusteella, mikä on niiden esitysten kesto, näkyvyys ja määrä, jotka nämä teatterit omistavat kolmansien maiden elokuville (tai kolmansien maiden elokuvateatterinomistajat omistavat eurooppalaisille elokuville) tiettynä vertailuajanjaksona.

                  —

                  Tuetaan sellaisten eurooppalaisten ja kolmansien maiden elokuvateatterinomistajien verkostojen perustamista ja vakiinnuttamista, jotka kehittävät yhteisiä toimia tämäntyyppiseen ohjelmistonsuunnitteluun.

            2)   Toimintatavoite:
      Lisätään audiovisuaalisen sisällön tarjontaa ja parannetaan kolmansien maiden audiovisuaalisten teosten lähetys- ja jakeluolosuhteita eurooppalaisilla jakelukanavilla sekä eurooppalaisten teosten lähetys- ja jakeluolosuhteita kolmansien maiden jakelukanavilla.
      Toteutettavat toimet:

                  —

                  Tuetaan eurooppalaisten ja kolmansien maiden lähetystoiminnan harjoittajien (tai VOD-alustojen jne.) ja oikeudenhaltijoiden välisiä kumppanuuksia, joilla pyritään lähettämään eurooppalaisista teoksista ja kolmansien maiden teoksista muodostuva teossarja tai jakelemaan eurooppalaisia teoksia ja kolmansien maiden teoksia koskeva katalogi VOD-alustoilla.

                  —

                  Rakennetaan luottamusta ja pitkän aikavälin ammatillisia suhteita eurooppalaisten ja kolmansien maiden lähetystoiminnan harjoittajien, VOD-alustojen ja oikeudenhaltijoiden kesken.

            3)   Toimintatavoite:
      Helpotetaan tapahtumien ja elokuvatuntemukseen liittyvien aloitteiden toteuttamista.
      Toteutettavat toimet:

                  —

                  Tuetaan elokuvatuntemukseen liittyvien eurooppalaisten aloitteiden ja kolmansien maiden aloitteiden, erityisesti nuorelle yleisölle suunnattujen aloitteiden, verkostoitumista, jotta voidaan edistää kansainvälisellä tasolla audiovisuaalisten teosten monimuotoisuutta.

                  —

                  Tuetaan eurooppalaisten lähetystoiminnan harjoittajien ja kolmansien maiden lähetystoiminnan harjoittajien kumppanuuksia nuorelle yleisölle tarkoitettujen audiovisuaalisten teosten lähettämistä varten.


title: 2010/241/: Neuvoston päätös, annettu 26 päivänä huhtikuuta 2010 , alueiden komitean alankomaalaisen varajäsenen nimeämisestä

text:
               29.4.2010

               FI

               Euroopan unionin virallinen lehti

               L 107/19

         NEUVOSTON PÄÄTÖS,
   annettu 26 päivänä huhtikuuta 2010,
   alueiden komitean alankomaalaisen varajäsenen nimeämisestä
   (2010/241/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Alankomaiden hallituksen ehdotuksen,
   sekä katsoo seuraavaa:

               (1)

               Neuvosto antoi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU ja 2010/29/EU alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi kaudeksi (1).

               (2)

               Yksi alueiden komitean varajäsenen paikka on vapautunut alueiden komitean jäsenen Harry DIJKSMAn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2015:
   M.F.A. (René) van DIESSEN, Gedeputeerde (Deputy Queen’s Commissioner) of the Province of Flevoland.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 26 päivänä huhtikuuta 2010.

            Neuvoston puolesta

            Puheenjohtaja

         M. Á. MORATINOS

      (1)  EUVL L 348, 29.12.2009, s. 22 ja EUVL L 12, 19.1.2010, s. 11.


title: Neuvoston päätös 2014/455/YUTP, annettu 11 päivänä heinäkuuta 2014 , rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta

text:
               12.7.2014

               FI

               Euroopan unionin virallinen lehti

               L 205/22

         NEUVOSTON PÄÄTÖS 2014/455/YUTP,
   annettu 11 päivänä heinäkuuta 2014,
   rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun päätöksen 2014/145/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17 päivänä maaliskuuta 2014 annetun neuvoston päätöksen 2014/145/YUTP (1) ja erityisesti sen 3 artiklan 1 kohdan,
   sekä katsoo seuraavaa:

               (1)

               Neuvosto hyväksyi 17 päivänä maaliskuuta 2014 päätöksen 2014/145/YUTP.

               (2)

               Ukrainan tilanteen vakavuus huomion ottaen neuvosto katsoo, että uusia henkilöitä olisi lisättävä päätöksen 2014/145/YUTP liitteessä olevaan luetteloon henkilöistä, yhteisöistä ja elimistä, joihin kohdistetaan rajoittavia toimenpiteitä.

               (3)

               Päätöksen 2014/145/YUTP liite olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään tämän päätöksen liitteessä luetellut henkilöt päätöksen 2014/145/YUTP liitteessä olevaan luetteloon.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 11 päivänä heinäkuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 78, 17.3.2014, s. 16.

      LIITE
      LUETTELO 1 ARTIKLASSA TARKOITETUISTA HENKILÖISTÄ

                  Nimi

                  Tunnistustiedot

                  Perusteet

                  Luetteloon merkitsemisen päivämäärä

                  1.

                  Aleksandr Yurevich BORODAI (Александр Юрьевич Бородай)

                  Synt.aika: 25.7.1972, Moskova

                  Niin kutsuttu ”Donetskin kansantasavallan pääministeri”.
                  Vastuussa niin kutsutun ”Donetskin kansantasavallan hallituksen” separatistisista ”hallitustoiminnoista” (esim. totesi 8.7., että ”joukkomme toteuttavat Ukrainan” fasistien ”vastaista erityisoperaatiota”), ”Novorossiyan liittoa” koskevan yhteisymmärryspöytäkirjan allekirjoittaja

                  12.7.2014

                  2.

                  Alexander KHODAKOVSKY (Александр Сергеевич Ходаковский)

                  Niin kutsuttu ”Donetskin kansantasavallan turvallisuusministeri.
                  Vastuussa niin kutsutun” Donetskin kansantasavallan hallituksen ”separatistisista turvallisuustoiminnoista

                  12.7.2014

                  3.

                  Alexandr Aleksandrovich KALYUSSKY, (Александр Александрович Калюсский)

                  Niin kutsuttu” Donetskin kansantasavallan sosiaaliasioista vastaava de facto -varapääministeri”.
                  Vastuussa niin kutsutun” Donetskin kansantasavallan hallituksen ”separatistisista” hallitustoiminnoista”

                  12.7.2014

                  4.

                  Alexander KHRYAKOV

                  Niin kutsuttu” Donetskin kansantasavallan tiedotus- ja viestintäministeri”.
                  Vastuussa niin kutsutun” Donetskin kansantasavallan hallituksen ”separitistimyönteisistä propagandatoiminnoista

                  12.7.2014

                  5.

                  Marat BASHIROV

                  Niin kutsuttu” Luhanskin kansantasavallan ministerineuvoston pääministeri, vahvistettu 8.7.
                  Vastuussa niin kutsutun ”Luhanskin kansantasavallan hallituksen” separatistisista ”hallitustoiminnoista”

                  12.7.2014

                  6.

                  Vasyl NIKITIN

                  Niin kutsuttu ”Luhanskin kansantasavallan ministerineuvoston varapääministeri”, (ent. niin kutsuttu ”Luhanskin kansantasavallan ministerineuvoston pääministeri” ja ”Kaakkoisen armeijan” entinen tiedottaja).
                  Vastuussa niin kutsutun ”Luhanskin kansantasavallan hallituksen” separatistisista ”hallitustoiminnoista”.
                  Vastuussa Kaakkoisen armeijan ilmoituksesta, jonka mukaan Ukrainan presidentinvaaleja ei voida toteuttaa Luhanskin kansantasavallassa johtuen alueen ”uudesta” asemasta.

                  12.7.2014

                  7.

                  Aleksey KARYAKIN (Алексей Карякин)

                  1979

                  Niin kutsuttu ”Luhanskin kansantasavallan korkeimman neuvoston puheenjohtaja”.
                  Vastuussa ”korkeimman neuvoston” separatistisista ”hallitustoiminnoista”, vastuussa Venäjän federaatiolle esitetystä pyynnöstä tunnustaa ”Luhanksin kansantasavallan” itsenäisyys.
                  ”Novorossiya liittoa” koskevan yhteisymmärryspöytäkiran allekirjoittaja

                  12.7.2014

                  8.

                  Yurij IVAKIN (Юрий Ивакин)

                  Niin kutsuttu ”Luhanskin kansantasavallan sisäasiainministeri.”
                  Vastuussa niin kutsutun ”Luhanskin kansantasavallan hallituksen” separatistisista ”hallitustoiminnoista”

                  12.7.2014

                  9.

                  Igor PLOTNITSKY

                  Niin kutsuttu ”Luhanskin kansantasavallan puolustusministeri”.
                  Vastuussa niin kutsutun ”Luhanskin kansantasavallan hallituksen” separatistisista ”hallitustoiminnoista”

                  12.7.2014

                  10.

                  Nikolay KOZITSYN

                  20.6.1956, Donetskin alue

                  Kasakkajoukkojen komentaja.
                  Vastuussa Ukrainan hallituksen joukkoja vastaan Itä-Ukrainassa taistelivien separatistien johtamisesta

                  12.7.2014

                  11.

                  Oleksiy MOZGOVY (Олексій Мозговий)

                  Yksi Itä-Ukrainan aseellisten ryhmien johtajista.
                  Vastuussa Ukrainan hallituksen joukkoja vastaan taistelevien separatistien koulutuksesta

                  12.7.2014


title: Neuvoston päätös (EU) 2017/609, annettu 27 päivänä maaliskuuta 2017, Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemisestä Euroopan unionin ja sen jäsenvaltioiden puolesta

text:
               31.3.2017

               FI

               Euroopan unionin virallinen lehti

               L 86/1

         NEUVOSTON PÄÄTÖS (EU) 2017/609,
   annettu 27 päivänä maaliskuuta 2017,
   Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan tekemisestä Euroopan unionin ja sen jäsenvaltioiden puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 6 kohdan a alakohdan kanssa,
   ottaa huomioon Kroatian tasavallan liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehty Euro–Välimeri-sopimus (2), jäljempänä ’sopimus’, allekirjoitettiin Luxemburgissa 17 päivänä kesäkuuta 2002, ja se tuli voimaan 1 päivänä huhtikuuta 2006.

               (2)

               Kroatian tasavallasta tuli Euroopan unionin jäsenvaltio 1 päivänä heinäkuuta 2013.

               (3)

               Kroatian tasavallan liittymisasiakirjan 6 artiklan 2 kohdan mukaan Kroatian tasavallan liittymisestä sopimukseen on sovittava tekemällä sopimukseen pöytäkirja neuvoston, joka tekee ratkaisunsa unionin puolesta ja yksimielisesti jäsenvaltioiden puolesta, ja Libanonin tasavallan välillä.

               (4)

               Neuvosto antoi 14 päivänä syyskuuta 2012 komissiolle luvan aloittaa neuvottelut Libanonin tasavallan kanssa. Neuvottelut on saatu onnistuneesti päätökseen. Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja on neuvoston päätöksen (EU) 2016/859 (3) mukaisesti allekirjoitettu unionin ja sen jäsenvaltioiden puolesta Brysselissä 28 päivänä huhtikuuta 2016.

               (5)

               Pöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja unionin ja sen jäsenvaltioiden puolesta (4).
   2 artikla
   Neuvoston puheenjohtaja antaa pöytäkirjan 7 artiklassa määrätyn ilmoituksen, jolla unioni ilmaisee sitoutuvansa pöytäkirjaan (5).
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä maaliskuuta 2017.

            Neuvoston puolesta

            Puheenjohtaja

         C. ABELA

      (1)  Hyväksyntä annettu 2 päivänä maaliskuuta 2017 (ei vielä julkaistu virallisessa lehdessä).

      (2)  EUVL L 143, 30.5.2006, s. 2.

      (3)  EUVL L 144, 1.6.2016, s. 1.

      (4)  Teksti on julkaistu virallisessa lehdessä EUVL L 144, 1.6.2016, s. 3, yhdessä sen allekirjoittamista koskevan päätöksen kanssa.

      (5)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.


title: 2014/468/EU: Yhteisymmärryksessä komission puheenjohtajan kanssa tehty neuvoston päätös, annettu 17 päivänä heinäkuuta 2014 , jäsenen nimittämisestä Euroopan komissioon

text:
               18.7.2014

               FI

               Euroopan unionin virallinen lehti

               L 212/15

         Yhteisymmärryksessä komission puheenjohtajan kanssa tehty
   NEUVOSTON PÄÄTÖS,
   annettu 17 päivänä heinäkuuta 2014,
   jäsenen nimittämisestä Euroopan komissioon

      (2014/468/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 246 artiklan toisen kohdan,
   ottaa huomioon Euroopan parlamentin lausunnon (1),
   sekä katsoo seuraavaa:

               (1)

               Eurooppa-neuvosto hyväksyi 9 päivänä helmikuuta 2010 päätöksen 2010/80/EU (2) Euroopan komission nimittämisestä 31 päivänä lokakuuta 2014 päättyväksi kaudeksi.

               (2)

               Komission puheenjohtaja José Manuel DURÃO BARROSO ilmoitti neuvostolle 18 päivänä kesäkuuta 2014 päivätyllä kirjeellä, että Olli REHN on eronnut tehtävästään komission jäsenenä 30 päivästä kesäkuuta 2014.

               (3)

               Euroopan unionin toiminnasta tehdyn sopimuksen 246 artiklan toisen kohdan mukaisesti eronneen jäsenen tilalle nimitetään jäljellä olevaksi toimikaudeksi uusi jäsen, jolla on sama kansalaisuus.

               (4)

               Tämän vuoksi olisi nimitettävä uusi komission jäsen,

         ON HYVÄKSYNYT TÄMÄN PÄÄTÖKSEN:
   1 artikla
   Neuvosto nimittää yhteisymmärryksessä komission puheenjohtajan José Manuel DURÃO BARROSOn kanssa Jyrki KATAISEN komission jäseneksi jäljellä olevaksi toimikaudeksi eli 31 päivään lokakuuta 2014.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 17 päivänä heinäkuuta 2014.

            Neuvoston puolesta

            Puheenjohtaja

         S. GOZI

      (1)  Lausunto annettu 16. heinäkuuta 2014 (ei vielä julkaistu virallisessa lehdessä).

      (2)  EUVL L 38, 11.2.2010, s. 7.


title: Euroopan parlamentin päätös Bruno Gollnischin parlamentaarisen koskemattomuuden ja erioikeuksien puolustamista koskevasta pyynnöstä (2005/2072(IMM))

text:
23.11.2006       FI                                 Euroopan unionin virallinen lehti                                                C 286 E/225
                                                                                Tiistai 13. joulukuuta 2005
           P6_TA(2005)0509
           Bruno Gollnischin parlamentaarinen koskemattomuus
           Euroopan parlamentin päätös Bruno Gollnischin parlamentaarisen koskemattomuuden ja erioikeuk-
                                   sien puolustamista koskevasta pyynnöstä (2005/2072(IMM))
           Euroopan parlamentti, joka
           — ottaa huomioon Luca Romagnolin esittämän 7. huhtikuuta 2005 päivätyn pyynnön Bruno Gollnischin
                parlamentaarisen koskemattomuuden puolustamiseksi, josta ilmoitettiin täysistunnossa 14. huhti-
                kuuta 2005,
           — kuultuaan Bruno Gollnischia työjärjestyksen 7 artiklan 3 kohdan mukaisesti,
           — ottaa huomioon Euroopan yhteisöjen erioikeuksista ja vapauksista 8 päivänä huhtikuuta 1965 tehdyn
                pöytäkirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä
                vaaleilla 20 päivänä syyskuuta 1976 annetun säädöksen 6 artiklan 2 kohdan,
           — ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986
                antamat tuomiot (1),
           — ottaa huomioon Ranskan tasavallan perustuslain 26 artiklan,
           — ottaa huomioon työjärjestyksen 6 artiklan 3 kohdan ja 7 artiklan,
           — ottaa huomioon oikeudellisten asioiden valiokunnan mietinnön (A6-0376/2005);
           1.    päättää olla puolustamatta Bruno Gollnischin parlamentaarista koskemattomuutta ja erioikeuksia.
           (1) Asia 101/63, Wagner v. Fohrmann ja Krier, Kok. 1964, s. 195, suomenkielinen erityispainos I, s. 203, ja asia 149/85,
               Wybot v. Faure ym., Kok. 1986, s. 2391, suomenkielinen erityispainos VIII, s. 729.
           P6_TA(2005)0510
           Maankäyttölainsäädännön soveltaminen (LRAU)
           Euroopan parlamentin päätöslauselma Valencian itsehallintoalueen maankäyttöä sääntelevän lain
           ”Ley reguladora de la actividad urbanística” (LRAU) väitetystä virheellisestä soveltamisesta ja unio-
           nin kansalaisille siitä koituneista seuraamuksista (vetoomukset nro 609/2003, 732/2003, 985/2002,
                                          1112/2002, 107/2004 ja muut) (2004/2208(INI))
           Euroopan parlamentti, joka
           — ottaa huomioon Euroopan unionista tehdyn sopimuksen 6 artiklan, jolla sisällytetään yhteisön
                oikeuteen ihmisoikeuksista ja perusvapauksista tehdyn Euroopan yleissopimuksen määräykset, sekä
                Euroopan unionista tehdyn sopimuksen 7 artiklan, johon sisältyy menettely 6 artiklassa tarkoitettujen
                periaatteiden vakavan ja jatkuvan rikkomisen toteamiseksi,
           — ottaa huomioon julkisista hankinnoista annetut direktiivit 92/50/ETY (1) ja 93/37/ETY (2), ympäristö-
                vaikutusten arvioinnista annetut direktiivit 85/337/ETY (3), 97/11/EY (4) ja 2001/42/EY (5) sekä
                vesipolitiikan puitteista annetun direktiivin 2000/60/EY (6),
           (1) Neuvoston direktiivi 92/50/ETY, annettu 18 päivänä kesäkuuta 1992, julkisia palveluhankintoja koskevien sopimusten
               tekomenettelyjen yhteensovittamisesta (EYVL L 209, 24.7.1992, s. 1).
           (2) Neuvoston direktiivi 93/37/ETY, annettu 14 päivänä kesäkuuta 1993, julkisia rakennusurakoita koskevien sopimusten
               tekomenettelyjen yhteensovittamisesta (EYVL L 199, 9.8.1993, s. 54).
           (3) Neuvoston direktiivi 85/337/ETY, annettu 27 päivänä kesäkuuta 1985, tiettyjen julkisten ja yksityisten hankkeiden
               ympäristövaikutusten arvioinnista (EYVL L 175, 5.7.1985, s. 40).
           (4) Neuvoston direktiivi 97/11/EY, annettu 3 päivänä maaliskuuta 1997, tiettyjen julkisten ja yksityisten hankkeiden
               ympäristövaikutusten arvioinnista annetun direktiivin 85/337/ETY muuttamisesta (EYVL L 73, 14.3.1997, s. 5).
           (5) Euroopan parlamentin ja neuvoston direktiivi 2001/42/EY, annettu 27 päivänä kesäkuuta 2001, tiettyjen suunni-
               telmien ja ohjelmien ympäristövaikutusten arvioinnista (EYVL L 197, 21.7.2001, s. 30).
           (6) Euroopan parlamentin ja neuvoston direktiivi 2000/60/EY, annettu 23 lokakuuta 2000, yhteisön vesipolitiikan
               puitteista (EYVL L 327, 22.12.2000, s. 1).